text:
पटना। काफी साल स लटकल राज्यक जल विद्युत परियोजना कए आखिरकार मंजूरी भेट गेल। मंजूरी स पैघ गप इ जे टका सेहो आवंटित भ गेल, जाहि स इ उम्मीद कैल जा सकैत अछि जे अगिला दो-चारि साल मे राज्य मे जल विद्युत क योगदान सेहो उल्लेखनीय भ जाएत। जानकारीक अनुसार नाबार्ड राज्यक पांचटा जल विद्युत परियोजना कए ऋण क स्वीकृति प्रदान क देलक अछि। परियोजना सब स 2014 तक विद्युत उत्पादन शुरू भ जेबाक दावा कैल जा रहल अछि। अधिकतर परियोजना मिथिला क्षेत्र स जुडल अछि। ऊर्जा विभाग क अनुसार कोसी क निर्मली मे 8 मेगावाट क्षमता क जल विद्युत परियोजना लेल 61.86 करोड़ टका क विरुद्ध 2.90 करोड़ ऋण क स्वीकृति द देल गेल अछि। अररिया जिला क बथनाहा मे फेज एक क तहत 8 मेगावाट क परियोजना लेल 56.49 करोड़ क विरुद्ध 4.11 करोड़, औरंगाबाद क सिपहा मे 1000 किलोवाट यूनिट लेल 12.07 करोड़ क विरुद्ध 16.39 लाख, मधेपुरा क अरारघाट मे 6 मेगावाट क परियोजना लेल 65.44 करोड़ क विरुद्ध एहि साल 3.70 करोड़ क स्वीकृति प्रदान कैल गेल अछि। डिहरी लघु जल विद्युत परियोजना क स्कैप चैनल लेल सेहो 11.20 करोड़ क विरुद्ध 1.82 करोड़ देल जा चुकल अछि। इस सबटा राशि जल विद्युत निगम कए राज्यांश क रूप मे देल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


c: text/html

text:
पटना । अगर सब किछु सही तरीका स भेल, त अगिला पांच साल मे आंध्रप्रदेश स बिहार मे माछक आयात बंद भ सकैत अछि संगहि बिहार क माछ देश भरि मे पठाउल जा सकैत अछि। माछक उत्पादक बढेबा लेल बिहार सरकार यूक्रेन स समझौता केलक अछि। एहि समझौता क तहत बिहार मे माछक उत्पादन त बढत संगहि बिहारी भैंस क गोश्त सेहो विदेश मे बिका सकत। राज्य सरकार माछ उत्पादन कए बढ़ावा देबा लेल जल-जमाव वाला क्षेत्र क पूर्ण उपयोग करबाक एकटा योजना तैयार केलक अछि, एहि योजनाक फल सेहो सामने आबि रहल अछि। मत्स्य आ पशु संसाधन मंत्री गिरिराज सिंह क अनुसार विभाग क कार्ययोजना स प्रभावित भ कए नेशनल फिशरीज डेवलपमेंट बोर्ड (एनएफडीबी) एक लाख हैक्टेयर चौर (वेटलैंड) कए विकसित करबाक खर्च उठेबा लेल तैयार भ गेल अछि। मंत्री बोर्ड क अधिकारी स वार्ता करबा लेल 21 फरवरी कए दिल्ली जा रहल छथि। ओ कहला जे यूक्रेन बिहारी भैंस क गोश्त खरीदबा मे दिलचस्पी ल रहल अछि, जाहि स एहि क्षेत्र मे सेहो संभावना नजरि आबि रहल अछि। विगत 17-18 जनवरी कए यूक्रेन क एकटा टीम बिहार आयल छल। मंत्री क अनुसार बिहार मे यूनिट लगाकए एहि पर ध्यान देल जाए, त कारोबार मे नीक उछाल आबि सकैत अछि।
मुख्य पृष्ठ समाद विशेष बिहार आब देश भरि कए खुआउत माछ!

robotstxt: allowed

filter: keep


text:
१०. संगीत शिक्षा-गजेन्द्र ठाकुर
रामाश्रय झा “रामरग” (१९२८- ) विद्वान, वागयकार, शिक्षक आऽ मंच सम्पादक छथि।
राग विद्यापति कल्याण- एकताल (विलम्बित)
मैथिली भाषामे श्री रामाश्रय झा “रामरंग” केर रचना।
स्थाई- कतेक कहब गुण अहांके सुवन गणेश विद्यापति विद्या गुण निधान।
अन्तरा- मिथिला कोकिला किर्ति पताका “रामरंग” अहां शिव भगत सुजान॥
स्थायी
– – रेग॒म॑प ग॒रेसा
ऽऽ क ते ऽऽ क क ऽ
रे सा (सा) नि॒ध निसा – रे नि॒ध प धनि सा सारे ग॒रे रेग॒म॑ओअ – म॑
ह ब ऽ ऽ ऽ गु न ऽ अ हां, ऽऽ के ऽ ऽ सुव नऽ ऽऽऽऽ ऽ ग
प प धनि॒ धप धनिसां – – रें सां नि धप (प)ग॒ रे सा रे ग॒म॑प ग॒ रेसा
ने स विऽ द्याप ति ऽऽ ऽ ऽवि द्या गुन निधा न, क ते ऽऽऽ क, कऽ
अन्तरा
पप नि॒ध निसां सांरें
मिथि लाऽ ऽऽ कोकि
सां – निसांरेंगं॒ रें सां रें नि सांरे नि॒ धप प (प) ग॒ रेसा
लाऽ की ऽऽऽ ति प ता ऽ ऽऽ का ऽऽ रा म रं ग अ
रे सासा धनि॒प ध निसा -सा रे ग॒म॑प -ग॒ सारे सा,सा रेग॒म॑प ग॒, रेसा
हां शिव भऽ, ग तऽ ऽसु जाऽऽऽ ऽ ऽ न ऽ, क ते ऽऽऽ क,कऽ
*गंधार कोमल, मध्यम तीव्र, निषाद दुनू आऽ अन्य स्वर शुद्ध।
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।


text:
राज ठाकरे बनि गेलाह हीरो
एहि सं पहिने भारी सुरक्षा बल के मौजूदगी में राज ठाकरे के गिरफ्तार कए विक्रोली अदालत लs जाएल गेल. जतय हुनका जमानत मिलि गेलन्हि. असल में हिनका खिलाफ जे अदालत में सबूत पेश करल गेल ओ पुख्ता साबित नहिं भेल. हिनका ऊपर भड़काउ भाषण देबय... लोक के बांटय के आरोप लगल मुदा जे हिनकर बयान पेश कएल गेल ओ पूरा नहिं छल... आधा अधूरा छल. आखिर ओतय दिन सs सरकार इहे तs करि रहल छल. एहि तरहे मामला पेश कएल जाय जे टिकिए नहिं पायल.
4 comments:
Raj is into opportunistic politics, plz see my blog i have written rgdng the sameReplyDelete
http://sunnyrajuspeaks.blogspot.com
आब बाल ठाकरे देलखिन आइग कए हवाReplyDelete
मराठी बनाम उत्तर भारतीय के सवाल पर पिछला किछ दिन पहिने महाराष्ट्र म भड्कल आइग शांत होइए बला छले की ओकरा एक बेर फेर हवा दै के कोशिश शिव सेना प्रमुख बाल ठाकरे केलखिन य ! ओ मराठी अस्मिता के नाम पर हिंदी के खिलाप रुख दर्शाबैत बिहार के नेता आर रेल मंत्री लालू प्रसाद क सीधे निशाना बनेलखिन य ! बाल ठाकरे अपन पार्टी के प्रमुख्य पत्र 'सामना' के सम्पादकीय के जरिया लालू प्रसाद क तमिलनाडु के मरीन बिच पर छठ पूजा करै के बात क चूनोती देलखिन य ! अपने क मालूम हुए की लालू प्रसाद यादव महाराष्ट्र नवनिर्माण सेना के अध्यक्ष राज ठाकरे द्वारा उत्तर भारतीय के खिलाप चलेल गेल आंदोलन के जबाब म कहलाखिन रहा कि अगला बेर ओ मुम्बई म छठ पूजा मनेता ! जबाब म शिव सेना सुप्रीमो बाल ठाकरे संपादकीय म लिखलाखिंन कि "तमिलनाडु म मुख्यमंत्री करूणानिधि सब स्कूल म तमिल क अनिवार्य के देलखिन य ! बिहार क नर्क बनाबे बला लालू म हिम्मत छैन त ओ केन्द्र म अपन सहयोगी के सरकार के विरोध करै के लेल तमिलनाडु जैथ आर ओई ठाम बिहारी के मजमा लगाबैथ" ! बाल ठाकरे उत्तर भारत के ओई स्थानीय कांग्रेश नेता सब क आड़े हाथ लेलखिन जे सब कथित रूप स मुम्बई के नगर निगम (बी एम सी) म हिंदी क आधिकारिक भाषा बनाबे के मांग करैत छथिन ! हुनका सब पर निशाना साधेत ठाकरे लिखला हा, "पहिने हिनका सब क चेन्नई, बेंगलूर, हैदराबाद, कोलकाता, आर गुवाहाटी म एहेंन करे के कोशिश करबाक चाही ! अई ठाम महाराष्ट्र के धरती पुत्र मराठी या मुम्बई के शान म कुनू गुस्ताखी बर्दाश्त नै कर्थिन !" बाल ठाकरे बी एम सी मए हिंदी क आधिकारिक भाषा के दर्जा दै जाई के मांग करै बला नेता के खिलाप कानूनी करवाई करै के आर हुनका जेल मए बंद करै के मांग केलखिन य ! ओ महाराष्ट्र के मुख्यमंत्री विलासराव देशमुखो क नै बख्शलखींन हुनकर बयांन "मुम्बई के दरवाजा सब लए खुलल छई के विरोध मए ठाकरे बाजला 'भूमि पुत्र के कीमत पर मुम्बई के शोषण होइत अछि ! मुम्बई म भूमि पुत्र कए वाजिब हक नै मिल रहले य !सच्चाई त इ छैन की बेचारा तिलमिलेल छैथ, कारन पहिने हुनकर अपन माटी आर आब अपन परिवार पर शासन नै रहलेंन ! परिवार क बिखरैत देख कए तिलमिलेबे करता आर हुनका सए हेबे की कर्तैन !!
आब बाल ठाकरे देलखिन आइग कए हवाReplyDelete
मराठी बनाम उत्तर भारतीय के सवाल पर पिछला किछ दिन पहिने महाराष्ट्र म भड्कल आइग शांत होइए बला छले की ओकरा एक बेर फेर हवा दै के कोशिश शिव सेना प्रमुख बाल ठाकरे केलखिन य ! ओ मराठी अस्मिता के नाम पर हिंदी के खिलाप रुख दर्शाबैत बिहार के नेता आर रेल मंत्री लालू प्रसाद क सीधे निशाना बनेलखिन य ! बाल ठाकरे अपन पार्टी के प्रमुख्य पत्र 'सामना' के सम्पादकीय के जरिया लालू प्रसाद क तमिलनाडु के मरीन बिच पर छठ पूजा करै के बात क चूनोती देलखिन य ! अपने क मालूम हुए की लालू प्रसाद यादव महाराष्ट्र नवनिर्माण सेना के अध्यक्ष राज ठाकरे द्वारा उत्तर भारतीय के खिलाप चलेल गेल आंदोलन के जबाब म कहलाखिन रहा कि अगला बेर ओ मुम्बई म छठ पूजा मनेता ! जबाब म शिव सेना सुप्रीमो बाल ठाकरे संपादकीय म लिखलाखिंन कि "तमिलनाडु म मुख्यमंत्री करूणानिधि सब स्कूल म तमिल क अनिवार्य के देलखिन य ! बिहार क नर्क बनाबे बला लालू म हिम्मत छैन त ओ केन्द्र म अपन सहयोगी के सरकार के विरोध करै के लेल तमिलनाडु जैथ आर ओई ठाम बिहारी के मजमा लगाबैथ" ! बाल ठाकरे उत्तर भारत के ओई स्थानीय कांग्रेश नेता सब क आड़े हाथ लेलखिन जे सब कथित रूप स मुम्बई के नगर निगम (बी एम सी) म हिंदी क आधिकारिक भाषा बनाबे के मांग करैत छथिन ! हुनका सब पर निशाना साधेत ठाकरे लिखला हा, "पहिने हिनका सब क चेन्नई, बेंगलूर, हैदराबाद, कोलकाता, आर गुवाहाटी म एहेंन करे के कोशिश करबाक चाही ! अई ठाम महाराष्ट्र के धरती पुत्र मराठी या मुम्बई के शान म कुनू गुस्ताखी बर्दाश्त नै कर्थिन !" बाल ठाकरे बी एम सी मए हिंदी क आधिकारिक भाषा के दर्जा दै जाई के मांग करै बला नेता के खिलाप कानूनी करवाई करै के आर हुनका जेल मए बंद करै के मांग केलखिन य ! ओ महाराष्ट्र के मुख्यमंत्री विलासराव देशमुखो क नै बख्शलखींन हुनकर बयांन "मुम्बई के दरवाजा सब लए खुलल छई के विरोध मए ठाकरे बाजला 'भूमि पुत्र के कीमत पर मुम्बई के शोषण होइत अछि ! मुम्बई म भूमि पुत्र कए वाजिब हक नै मिल रहले य !सच्चाई त इ छैन की बेचारा तिलमिलेल छैथ, कारन पहिने हुनकर अपन माटी आर आब अपन परिवार पर शासन नै रहलेंन ! परिवार क बिखरैत देख कए तिलमिलेबे करता आर हुनका सए हेबे की कर्तैन !!
- vijay deo jhaFebruary 24, 2008 at 10:01 AM
hero nai va gela zero aa villen va gela raj thakery. ekta sanjay nirupam jakhan party chori delkani ta shiva sena ke kee hal va gelai se bala sahib aa raj dunu ke pata chani. marathi rajniti ehina chalai chai ehi me kono nab baat nai. ona agila election me raj ke pata chali jetaniReplyDelete


text:
मैथिली रंगमंच कहबा लेल बहुत पुरान अछि आ समय समय पर अपन उपस्थिति दर्ज करैत रहल अछि। मुदा भोजपुरी स जेना फिल्म क क्षेत्र मे मैथिली बहुत पाछु भ गेल, तहिना नाटक क क्षेत्र में जे भोजपुरी कए मैथिली स बहुत पाछु क देलक आ मैथिली नाटक कए भारतीय रंगमंच क समतुल्य पहुंचा देलक ओ छथि मैथिली क सबस लोकप्रिय निर्देशक प्रकाश झा। प्रकाश झा मैथिली नाटक देखबाक लोक मे आदत लगा देलथि अछि आ हुनक नव नव प्रयोग मैथिली नाटक कए जीवंत केलक अछि। हुनक संस्था मैलोरंग आइ मैथिली नाटक कए नव जीवन टा नहि देलक बल्कि ओकरा आधुनिकता सेहो प्रदान केलक अछि। एहि मास प्रस्तावित मलंगिया नाट़य महोत्सव समेत कईटा विषय पर इ’समाद लेल निदेर्शक प्रकाश झा स विस्तार स गप केलथि सुनील कुमार झा। प्रस्तुत अछि ओहि गपशप क किछु खास अंश:
अहाँ मैथिली क एकटा योग्य निर्देशक छी, मुदा रंगमंच तक सीमित रहबाक कोनो खास कारण ।
उत्तर – रंगमंच मे एखन बहुत किछु करब बाकी अछि आ जहाँ तक सिनेमाक सवाल अछि त हमरा बुझने सिनेमा रंगमंच स बहुत आसन अछि। आ हमरा कठिन काज कारबा मे बड्ड मन लगैत अछि। हमरा बुझने कियो सिनेमा क निर्देशन क सकैत अछि, कोनो पूर्वाभ्यास क झंझट नहि, जतेक मोन ततेक रिटेक ल सकैत छी, रंगमंच मे एहन संभव नहि अछि। 45 दिन पहिने स अभ्यास, रिटेक क कोनो गुन्जाईस नहि ताहि लेल एखन धरि हम रंगमंच छोडि क सिनेमा दिस जेबाक कोनो प्लान नहि बनेने छी। 2013 मे हमर योजना दू टा नाटक क मंचन करबाक अछि, पहिल विद्यापति क मणि मंजरी आ दोसर सेक्सपियर क रोमियो जूलियट।
आइ अहां क चर्च मलंगिया महोत्सव लेल भ रहल अछि, एकर कल्पना कोना आयल।
उत्तर – सत् कहि त 2006 मे एहि आयोजन क कल्पना श्री कुमार शैलेन्द्र केने छलाह, जे मलंगिया जी पर एकटा महोत्सव क आयोजन होए, ओहि दिन स हमर मोन मे इ योजना गुण-धुन, गुण-धुन करैत रहे। आ आब जा कए एहि योजना क मूर्त रूप द सकलहुं। जेना बुझल अछि एहि आयोजन मे 5 दिन लगातार महेंद्र मलंगिया लिखित पाँच टा नाटक क मंचन होएत जे पूरा देश-विदेश क मैथिल टीम द्वारा कैल जाएत। कर्यक्रम एना अछि-
आयोजन :
स्थान : श्रीराम सेंटर, मण्डी हाउस, दिल्ली
समय : सायं 06.30 बजे से.
26 दिसम्बर, 2012 : उद्घाटन समारोह
26 दिसम्बर, 2012 : पंचकोसी, सहरसा
गाम नै सुतै यै
निर्देशक : उत्पल झा
27 दिसम्बर, 2012 : मिथिलांगन, दिल्ली की नाट्य प्रस्तुति
छुतहा घैल
निर्देशक : संजय चौधरी
28 दिसम्बर, 2012 : मिनाप, जनकपुर (नेपाल) की प्रस्तुति
ओकरा आँगनक बारहमासा
निर्देशक : रमेश रंजन
29 दिसम्बर, 2012 : मिथिला विकास परिषद, कोलकाता
जुआयल कनकनी
निर्देशक : अशोक झा
30 दिसम्बर, 2012 : मैलोरंग रेपर्टरी, दिल्ली
ओरिजनल काम
निर्देशक : प्रकाश झा
आन कोनो भाषा मे एहि तरहक कोनो आयोजन भेल छल की।
उत्तर – क्षेत्रीय भाषा मे त नहि मुदा हिंदी, अंग्रेजी आ संस्कृत मे पहिने एहन कईटा नाटक क आयोजन भेल अछि, मोहन राजे क तीनटा नाटक, हबीब तनवीर नाटक फेस्टिवल आदि, मुदा एहि आयोजन मे एकटा चीज़ अलग अछि, एखन धरि भिन्न-भिन्न संस्था द्वारा एक्के नाटककार क एहन विस्तृत रूप मे मंचन नहि भेल अछि, जेना मोहन राजे क तीनटा नाटक एक्के टीम केलक जे खाली मोहन राजे क नाटक करैत छल। मुदा इ महोत्सव अपना आप मे ख़ास अछि किया त देश विदेश क टीम एहि आयोजन में आबि रहल अछि।
मैथिली रंगमंच क एहि स की फायदा होएत।
उत्तर – मैथिली रंगमंच मे एखन धरि सार्वभौमिकता क अभाव अछि, हमर विचार सहो ज्यों एहिना सब टीम एक मंच पर एकटा नाटकार क मंचन करैत त हुनका मे समूह भावना आउत। आ ओ राग द्वेष छोडि कए मैथिली रंगमंच कए समृद्ध करबा मे जी जान स जुटत। दोसर एक संग एला स एक दोसरक अनुभव साझा भ सकत जाहि स हुनकर अभिनय कए आर बारीकी सिखबाक मौका भेटत।
एहन आयोजन लेल आर कोनो संस्था संपर्क केलक अछि बा नहि
उत्तर – एखन धरि कोनो मैथिली संस्था त आगाँ नहि आयल अछि मुदा हमरा लगैत अछि जे भविष्य मे एहि तरहक आर आयोजन होएत। मिथिलाक लोक देखांउस करै मे बड आगाँ रहैत अछि त खाली देखैत रहू भविष्य मे एहन आयोजन रास होएत।
रंगमंचक अभिनेता सिनेमा दिस जा रहल छथि, एकरा कोन रूप म अहाँ लेत छी।
उत्तर – अहाँ एकटा गप कहू स्कूल स निकललाक बाद बच्चा कॉलेजे नहि जेते, तहिना रंगमंच अभिनेता लेल एकटा स्कूल अछि, जेकरा बाद ओ सिनेमा दिस जाइत छैक, एहि मे कोनो चिंता क गप नहि अछि, किया त रंगमंच मे हुनकर आर्थिक समस्या हल नहि होइत अछि ताहि लेल ओ सिनेमा दिस बा विज्ञापन दिस रुख करैत छथि। मुदा हुनका सबकए एकटा गप सदिखन याद रखबाक चाहि जे कॉलेज जा कए स्कूल कए नहि बिसरबाक चाहि। संगहि अभिनेता सब स इ आग्रह सेहो करब जे ओ सिनेमा दिस जाइ स पहिने अभिनय क एबीसी जरुर सीख लथि, आ बेस तैयार भेला क बाद सिनेमा दिस रुख करथि।
मैथिली रंगमंच मे अखनो व्यावसायिकता क अभाव अछि। इ स्थिति कोना सुधरत?
उत्तर – देखियो मैथिलिये टा नहि अपितु अंतरराष्ट्रीय स्तर क मंच सेहो एखन व्यावसायिकता क रंग मे नहि रंगल अछि, आ अभिनेता क जे मेहनताना भेटबाक चाहि ओ नहि भेटैत अछि। ताहि कारण स निश्चित रूप स अभिनेता आ अभिनेत्री सिनेमा दिस जा रहल छथि। एहि मे कोनो दू राय नहि, मुदा इ कोनो गलत गप नहि अछि। ओ टका लेल फिल्म दिस नहि जेताह त केम्हर जेताह। आ इ नीक गप अछि जे सिनेमा आब रंगमंच क अभिनेता कए बेसी महत्व द रहल अछि।
मैलोरंग कए दर्शक क अभाव नहि रहल, मुदा आनका लेल इ समस्या अछि, मैथिली रंगमंच कए दर्शक कोना भेटत, एहि लेल कोनो सुझाव।
उत्तर – यौ श्रीमान, हमरा विचार स त मैथिली कए कहियो दर्शक क अभाव नहि रहल अछि। मैथिली रंगमंच दर्शक क मामला मे काफी भरल पुरल अछि। हां, मैथिल लोक आर्थिक रूप स ओते संपन्न नहि छथि जाहि स ओ रंगमंच दिस बेसी आकर्षित नहि भ पाबि रहल छथि। आ जे आर्थिक रूप स धनि छथि ओ मैथिली दिस एते नहि छथि हुनका लेल हिंदी आ अंग्रेजी नाटक सब किछु अछि। हमरा विचार स पहिने लोक कए मैथिली नाटक देखबाक आदत लगेबाक चाही तखन जा कए हुनका समक्ष मैथिली क विभिन्न रूप क प्रस्तुत करबाक चाही ताकि आमिर गरीब सब लेल इ आकर्षित करबा योग्य भ सकए। ओना देखल जाए त मैथिली मे एखन धरि खाली नाटक टा होइत अछि, एखन धरि मैथिली ओतेक समृद्ध नहि भेल अछि जे हुनका नाटकक विभिन्न रूप स अवगत कराउल जा सकै। मुदा समय क संग सब किछु बदल आ मैथिल क नाटक लेल इन्तेजार नहि करै पडत हुनका लग च्वाइस रहित आ चुनबाक स्वतंत्रता सेहो।
आखिर सवाल प्रकाश कोना बनल जाए।
उत्तर – कनि हंसैंत, सबस पहिने त हम अभिवावक सब स आग्रह करै चाहब जे ओ नैना सबकए कला क प्रति रुझान बढेबा मे मदद करथि। हुनकर कला कए चिन्ह हुनकर भीतरक प्रतिभा कए निखरबा मे हुनकर मदद करथि। हुनका कला क प्रति कनि स्वतंत्रता दथि। संगे नवयुवक सब स कहै चाहब जे पहिने रंगमंच क व्याकरण बुझबाक कोशिश करू फेर अहाँ अपना आप कए फन्ने खा बुझु। एखन अहाँ देखब जे नवतुरिया सब एकटा फिल्म में छोट सनक रोल भेट गेल स अपना आपकए फन्ने खा बुझय लागैत छथि जे गलत अछि। हुनका सब स आग्रह करब जे पहिने एकर बारीकी सिखू तखन अभिनय दिस जाउ।
गप करबाक लेल, बहुत बहुत धन्यवाद, संगहि मलंगिया महोत्सव क सफल आयोजन लेल शुभकामना।
उत्तर – अहुंक बहुत बहुत धन्यवाद। मलंगिया महोत्सव मे अहां सब गोटे आउ, एकरे कामना अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
दरभंगा, मिथिला मिरर: दरभंगा के जगदीशपुर नौतन प्रखंड परिसर मे बुधदिन प्रखंडक वार्ड सदस्यक बैसक भेल। जकरा बाद एकटा शिष्टमंडल बीडीओ कृष्णा राम के छह सूत्री मांगक संबंध मे एकटा ज्ञापन सौंपलक।
छह सूत्री मांगक समर्थन मे बीडीओ के ज्ञापन
वार्ड सदस्य संघक अध्यक्षा तैरून नेशा कहलनि जे, हमर मुख्य मांग मे आवास योजनाक द्वितीय आ तृतीय किस्त भुगतान कायल जाय। मनरेगा मे माइट भराई जेसीबी मशीन सं बंद कराओल जाए, उत्तर तेल्हुआ पंचायत मे खाली उप मुखियाक पद पर चुनाव करेबा समेत अन्य मांग शामिल अछि। अहि मौक़ा पर लालबाबू यादव, मैनुद्दीन मंसूरी, तपसी चौधरी, महेंद्र यादव, दीनानाथ सहनी, रामचंद्र बैठा समेत अन्य लोक मौजूद छलाह।


text:
उत्तर कोरिया, आधिकारिक रूपसँ प्रजातान्त्रिक जनवादी गणतन्त्र कोरिया (हङ्गुल: 조선 민주주의 인민 공화국, हाञ्जा:朝鲜民主主义人民共和国) पूर्वी एसियामे कोरिया प्रायद्वीपक उत्तरमे बसल एक देश छी । देशक राजधानी आ सभसँ पैग शहर प्योङयाङ छी । कोरिया प्रायद्वीपक ३८अम समानान्तर पर बनाएल गेल कोरियाली सैन्यविहीन क्षेत्र उत्तर कोरिया आ दक्षिण कोरियाक बीच विभाजन रेखाक रूपमे काज करैत अछि । अमनोक नदी आ तुमेन नदी उत्तर कोरिया आ चीनक बीच सीमाक निर्धारण करैत अछि, ओतय अति उत्तर-पूर्वी छोर पर तुमेन नदीक एक शाखा रूसक साथ सीमा बनबैत अछि ।
सन् १९१० मे, कोरिया साम्राज्य पर जापानद्वारा कब्जा करि लेल गेल छल । सन् १९४५ मे द्वितीय विश्वयुद्धक अन्तमे जापानी आत्मसमर्पणक बाद, कोरियाकें संयुक्त राज्य आ सोभियत सङ्घद्वारा दुई क्षेत्रसभमे विभाजित करि देल गेल, जतय एकर उत्तरी क्षेत्र पर सोभियत सङ्घ तथा दक्षिण क्षेत्र पर अमेरिकाद्वारा कब्जा करि लेल गेल । एकर एकीकरण पर बातचीत विफल रहल, आ सन् १९४८ मे, दुनू क्षेत्रसभ पर अगल-बगल देश आ सरकार: उत्तरमे समाजवादी प्रजातान्त्रिक जनवादी कोरिया, आ दक्षिणमे पूंजीवादी गणतन्त्र कोरिया बनि गेल । दुनू देशक बीच एक युद्ध (१९५०-१९५३) सेहो भऽ गेल अछि । कोरियाली युद्धविधि समझौतासँ युद्धविराम तँ भेल, मुदा दुनू देशक बीच शान्ति समझौता पर हस्ताक्षर नै कएल गेल ।[१४]
उत्तर कोरिया आधिकारिक तौर पर अपना आपकें आत्मनिर्भर समाजवादी राज्यक रूपमे दर्शावैत अछि ।[१५] आ औपचारिक रूपसँ चुनाव सेहो कएल जाइत अछि । ओना तँ आलोचक एकरा अधिनायकवादी तानाशाहीकें रूप मानैत अछि, किया की एहि ठामक सत्ता पर किम इल-सुङ आ हुनकर परिवारक लोकसभक अधिपत्य अछि । बहुतेक अन्तर्राष्ट्रिय सङ्गठनसभक अनुसार उत्तर कोरियामे मानवाधिकार उल्लङ्घनक समकालीन दुनियामे कोनो समानान्तर नै अछि ।[१६][१७][१८] सत्तारूढ़ परिवारक सदस्यसभक नेतृत्वमे कोरियाक श्रमिक पार्टी (डब्लुपिके), देशक सत्ता नियन्त्रित अछि आ दुनू देशक पुनर्मिलनक लेल डेमोक्रेटिक फ्रन्टक नेतृत्व करैत अछि जहिमे सम्पूर्ण राजनीतिक अधिकारीसभक सदस्य होनाए आवश्यकता होइत अछि ।[१९]
राष्ट्रिय आत्मनिर्भरताक विचारधारा जुचे, सन् १९७२ मे मार्क्सवादी-लेनिनवादीक रचनात्मक प्रयोगक रूपमे संविधानमे पेश कएल गेल छल । राज्यक उद्यमशील आ सामूहिक कृषिक माध्यमसँ कृषि उत्पादन पर राज्यकें स्वामित्व रहैत अछि । स्वास्थ्य सेवा, शिक्षा, आवास आ खाद्य उत्पादन जका अधिकांश मूल सेवासभ अनुवृत्ति होइत अछि या राज्य-वित्त पोषित होइत अछि । सन् १९९४ सँ सन् १९९८ धरि, उत्तर कोरियामे अकाल पड़ल छल, जकर परिणामस्वरूप ०.२४ सँ ३.५ मिलियन लोकसभक मौत भेल आ आबो खाद्य उत्पादनमे सङ्घर्ष करि रहल अछि ।[२०] उत्तर कोरिया सोङ्गुन या सैन्य-प्रथम नीतिकें पालन करैत अछि ।[२१] १.२१ मिलियन रहल एकर सक्रिय सेना चीन, अमेरिका आ भारतक बाद दुनियामे चारिम सभसँ पैग सेना अछि ।[२२] उत्तर कोरिया एक परमाणु हथियार सम्पन्न देश छी ।[२३][२४] उत्तर कोरिया अपना आपकें एक नास्तिक देश मानैत अछि एतय कोनो आधिकारिक धर्म नै अछि संगे सार्वजनिक रूपसँ धर्मकें नै मानल जाइत अछि ।


text:
दिल्ली-मिथिला मिररः साहित्य अकादेमी वर्ष 2016 केर युवा पुरस्कारक घोषणा कए देलक अछि। मैथिली भाषामे अहि बेर इ सम्मान मैथिली भाषाक युवा लेखक दीप नारायण विद्यार्थी कें हुनक मैथिली गजल संग्रह ‘जे कहि नहि सकलहुं’ कें लेल देल जेवाक घोषणा कैल गेल अछि। साहित्य अकादेमी 35 बरख सं कम उम्रक लेखक कें साहित्यक अकादेमीक युवा पुरस्कार दैत अछि जाहिमे अहि बेर दीप नारायणक नामक घोषणा कैल गेल अछि। दीप नारायणक इ सम्मान ओहि युवाक सम्मान अछि जे महानगर सं दूर गाम-घरमे रहि मैथिली सृजनमे अपन रचनात्मक योगदान दैय रहला अछि। एकरा आओर बेसी हर्षक विषय कहल जा सकैत अछि कि मैथिली भाषामे पहिल बेर गजल संग्रह केर हेतु कोनो युवा सृजनकर्ता कें साहित्य अकादमी पुरस्कार देल जेतनि।
इ खबैर सामने ऐलाक बाद मैथिली साहित्य जगतमे खुशीक महौल अछि। दीप नारायण कें बहुत रास बधाई सेहो भेट रहल छन्हि एहनमे मिथिला मिरर सेहो दीप नारायण कें बधाई दैत किछु अलग करवाक परंपरा कें निभावैत दीप नारायण विद्यार्थीक साक्षात्कार अपने लोकनिक लेल लए आयल अछि। अपने कें बता दी जे दीप नारायण विद्यार्थी विभिन्न राष्ट्रीय अंतरराष्ट्रीय मंच सं कविताक पाठ कए चुकल छथि एकरा अलावे विभिन्न रेडियो, टीवी कार्यक्रममे सेहो हिनकर सहभागिता रहलनि अछि। दीप नारायण कें डाॅ. महेश्वरी सिंह ‘महेश’ पुरस्कार 2015मे एवं मिथिलांचल समासभा कानपुर, उ.प्र. सहित बहुत रास संस्थागत सम्मान पहिने भेट चुकल छन्हि। मिथिला मिररक संपादक ललित नारायण झा केर संग दीप नारायण विद्यार्थीक भेल बातचीतक विस्तारित रूप अहां सबहक लेल।
प्र. दीप नारायण जी, अपने कें बहुत-बहुत बधाई आ शुभकामना दैत अपनेक परिचय जानय चाहब।
उ. ललित जी अपने कें बहुत-बहुत धन्यवाद, संगहि मिथिला मिरर कें समस्त पाठक आ स्त्रोता, दर्शककें बहुत-बहुत आभार। आई बहुत नीक लागि रहल अछि। हमर मूल नाम दीप नारायण मंडल अछि मुदा हम सृजनात्मक दुनियामे दीप नारायण विद्यार्थीक नाम सं लिखैत छी। हमर पिताजीक नाम-राम पुकार मंडल छैन्ह, माताजीक नाम-धनेश्वरी देवी छन्हि। हमर जन्म जन्म 15 फरवरी 1984कऽ मिथिला/बिहारक मधुबनी जिलाक भटचैड़ा गांवमे भेल। हमर गामक नाम भटचैड़ा अछि जे मधुबनी जिलाक खजौली प्रखंडमे अवैत अछि।
प्र. अपनेक शिक्षा-दीक्षा कतए भेल आ कतेक तक शिक्षा ग्रहण केने छी अपने?
उ. हमर प्राथमिक शिक्षा हमर मामा शैनी प्र. मंडलक देख-रेखमे चन्द्र ना. नी. मा. वि. सुखचैना, नेपालमे भेल। ओकरा बाद माध्यमिक-म.रा.रा.प्र. उच्च विद्यालय भटचैरा, अंतर स्नातक आ स्नातक, वाणिज्य संकाय सं राम कृष्ण महाविद्यालय मधुबनी सं भेल जखन कि स्नातकोत्तर ललित नारायण मिथिला विश्वविद्यालय, दरभंगा सं हिन्दी विषयमे केलौह।
प्र. कहिया सं अहां साहित्य लेखन दिस एलहुं?
उ. साहित्य लेखनक सिलसिला त बाल्यकाले सं भए गेल छल। स्कूलक समय सं हम लेखनी शुरू कय देनी रही। ओहि समय सं हम मैथिली भाषामे गजल, गीत, कविता, छोट-छाट व्यंगात्मक शैलीक लेखन शुरू कय देने रही मुदा 2011 सं हमर लेख विभिन्न पत्र-पत्रिकामे छपय लागल आ ओहिठाम सं हमरा आम मैथिल कविजनक बीच हमरा स्नेह आशीर्वाद भेटए लागल। वर्ष 2014मे हमर गजल संग्रह ‘जे नहि कहि सकलहुं’ केर प्रकाशन भेल। एकरा अलावे विभिन्न रेडियो-टीवीक कार्यक्रममे हमर उपस्थिति दर्ज होमय लागल।
प्र. अपन पेशाक विषयमे किछु प्रकाश देल जाउ?
उ. हम पेशा सं शिक्षक छी, वर्ष 2014मे सं हम लोहनाटोल, कपसिया, बेनीपट्टीमे कार्यरत्त छी आ एकरा अलावे एकटा आओर गौरव हमरा भेटल अछि ओ अछि मैथिली साहित्य एवं सांस्कृतिक समितिमे संयुक्त सचिवक पद।
प्र. अहांक पसंद आ अन्य तरहक गतिविधक विषयमे जानए चाहब?
उ. स्कूलक दिन सं हमरा गजल, गीत, कविता, साहित्य लिखवामे आओर विभिन्न रचनाकारक रचनाकें पढ़व, यात्रा करब, विभिन्न मंच सं अपन नानान तरहक कविताक पाठ करब इत्यादि, एकरा अलावे हमरा चित्रकलामे सेहो बहुत बेसी अभिरूची अछि आ ओकरा हम समय निकाली पूरा सेहो करैत छी।
प्र. मैथिलीमे साहित्यक सृजन करब कतेक भीड़हगर बुझना जाइत अछि अहांकें?
उ. मैथिली भाषामे साहित्यक सृजन मात्र नहि कोनो काज करब सहज नहि छैक, कारण एखनो लोक मैथिली पढ़वामे, बातचीत करवामे असहज महसूस करैत छथि जे कोनो रूपे मैथिलीक स्वास्थ्यक लेल हितकर नहि छैक। हां, एकरा संग-संग एकटा बात छैक जे मैथिली अपन मायक भाषा अछि त हम सहज रूप सं लिखी लैत छी, चाहे कतबो परेशानी आ समस्या कियैक नहि हो। हम अपने संग एकटा घटना कें राखय चाहब। हम ब्लाॅक मे एकटा प्रस्वात ब्लाॅक प्रमुख कें देलियनि जे हमरा सब जखन मैथिली भाषामे बातचीत करैत छी त फेर पत्राचारक माध्यम मैथिली कें कियैक नहि बनवैत छी। अहि पर हमरा ओहिठाम सं सार्थक जवाब सेहो भेटल। हम इ कहैत छी जे जौं हमरा सब मैथिलीमे कार्य करब त भए सकैत छै जे ओकरा संज्ञानमे विलम्ब सं लेल जाए लेकिन जौं अहि दिशामे बेसी कार्य हैत त फेर शासन-प्रशासनकें सेहो अहि दिशामे उपयुक्त कार्य करए पड़त। हम कहि सकैत छी जे मैथिली भाषाकें कमाउ बनाओल जाए कसैत अछि, एकर जीवंत प्रमाण धीरेन्द्र प्रेमर्षी छैथ जे अपना-आपकें मैथिली सं जोड़ि कऽ राखने छथि आ हुनकर एकटा अंतरराष्ट्रीय नाम छन्हि।
प्र. अहांक प्रेरणा स्त्रोत कें सब छथि अहांक व्यक्तिगत आ साहित्यक जीवेम एकरा संग-संग अहांक पसंदीदा लेखक कें सब छथि?
उ. हमर सबलताक पहिल स्त्रोत त हमर माता-पिता छथि एकरा बाद साहित्यक क्षेत्रमे बहुत रास एहन व्यक्ति छैथ जिनका सं प्रेरणा लैत छी। धीरेन्द्र प्रेमर्षी, ऋषि वशिष्ठ, दिलीप झा, अजीत आजाद, सहित हमर आओर बहुत रास व्यक्ति आदर्शक सूचीमे छथि। एकरा अलावे हमर पसंदीदा लेखकमे हरेकृष्ण झा, नारायण झा, तारानंद वियोगी, अजीत आजाद, चन्दन कुमार झा, मनोज शाण्डिल्य सहित अन्य साहित्यकार लोकनिक नाम शामिल छन्हि, एकरा संग-संग बहुतो गोटेकें नाम छुटि गेल छन्हि त ओहो सब ओहि सूचीमे शामिल छथि।
प्र. अहां सन जे युवा रचनाकार छथि हुनका लेल दू शब्द?
उ. बस मैथिलीमे काज करैत रहथु, संघर्ष त छैक मुदा कार्य केनिहारक सतत विजय होइत रहलैक अछि आ होइत रहत। धैर्य सं काज लैथ आ प्रतिदिन नव रचनामे लागल रहैथ।
दीप नारायण जी अहां मिथिला मिरर कें एतेक रास समय देलौह ओहिकें लेल अपनेकें कोट सह धन्यवाद आ उज्जवल भविष्यक कामना।
सर अहुं कें आ मिथिला मिररकें बहुत-बहुत धन्यवाद आ समस्त मैथिलजनकें हमर प्रणाम।


text:
दनियाँ डाबा
जुड़शीतलक
सात दिनक पछाति पंडिताइन काकी भोरे-भोर जोर-जोरसँ बाजए लगली। बजैक कारण छेलनि
पछिला समुद्री लहरिक झटकमे मालो घर आ एकटा आषर्मीओ खसि पड़लनि। छोट परिवार,
बेटा-पुतोहु दिल्लीएमे घर बना रहै छन्हि, अनठा देलकनि। मालक घरेटा, माल-जाल
नै, पोसबो के करतनि, आब कि ओ जमाना रहल, आब तँ सभ अपन-अपन जातिक पुरहिताइ करिते
अछि। एहेन लहकी छोड़ि अनेरे गाइक गोबरसँ हाथ महकाएब! आब कि सतयुग रहल जे सत्यक
युग रहितो, भुत-प्रेत आ अप्सरा-परीक नाच हएत। पंडित काकाकेँ से सुतरलनि, सात
गाम बीच दुइए गोटेकेँ टो-टा कऽ संस्कृत पढ़ल अबैत तँए दुनूक बहाली गामक पुरहिताइमे
भऽ गेलनि। मुदा खेलो बढ़बे कएल। खेल ई बढ़ल जे सात गाममे सत्तरिटा बिआह हएत, बिआह
करौनिहार दू गोटे भेला। सत्तयुगिया मनुख बनैक लूरि नै। लूरि ई नै जे जहिना
घोड़ो अपना पाँखिए उड़ै छल तहिना मनुखो उड़ै छल। खैर! जे भेल आकि होइए से सभ
जानए।
गाम-गाममे परदेशियाक बाढ़ि, तँए सभ सालसँ बेसी
जुड़शीतलमे डाबा दान भेल। रंग-रंगक, केते गोटे शहरेसँ अनने। लिखल-पढ़ल,
रंगल-ढौरल। एकेटा घर पंडित काकाकेँ, अँगनामे दनियाँ डाबाकेँ केना कुम्हारक आवा
जकाँ लगौता। तँए सभटा घरेमे तरे-ऊपरे ढेरियाएल। पंडिताइन काकीक चोरबत्ती रातिमे
बड़बे ने केलनि, भकुआएल रहबे करथि, माथमे ऊपरका डाबा ठेकि गेलनि। जाबे काकी
बुझती-बुझती ताबे
अन्तिम पेज............................
ढेरीए
ढनमना गेलनि। ई तँ गुण रहलनि जे खापड़िक ढेरी नै छल ने तँ चानि बिना टुटने नै
रहितनि। ओना डबोक चोटसँ चानि दगाइए गेलनि।
वएह
भोरुका चानिक चोट पंडिताइन काकीकेँ छेलनि, तँए जोर-जोरसँ पंडित काकापर बजै
छेली।
एक
तोर पंडिताइन काकीकेँ काका बाजए देलखिन। दालिक आकि भातक उघियाएल फेनकेँ फेकबे
नीक, बजैत-बजैत काकीक जखनि दम खड़ेलनि तखनि थोड़े स्पीड कमलनि। धियान लगौने
पंडित काका काग-भुसुण्डीक जप करैत रहथि। दम खड़खड़ेने धियान टुटलनि। छन्दक
मात्रा गड़बड़ाइत देखला। पुछलखिन-
“अनेरे भोरसँ आफन तोड़ने छी, बाजू! असथिरसँ बाजू! भगवान केकरो अधला ने
सोचै छथिन आ ने करै छथिन। जँ केतौ अधला देखब आकि सुनब तँ जा कऽ कहबनि।”
कक्काक
मधु-कैटब बोल सुनि काकी दुनू हाथसँ छातीकेँ दाबि असथिर केलनि। छातीक धुक-धुकी
जहाँ असथिर भेलनि आकि बजली-
“देखू, जजमानकेँ कहि दियौ जे जँ दान करैए तँ ओहन दान करह जे दानीकेँ
दाताक फल भेटै, ई जे माटिक डाबासँ चाइन तोड़ाएब! एहेन दान नै लेब।”
काकीक
अल्लुक चोखा जकाँ चोखाएल बात सुनि पंडित काका बजला-
“अहाँक कहब नीक अछि मुदा निर्णए तँ वएह तीनू- ब्रह्मा, विष्णु, महेश- ने
करता। हुनका तक सवाल पठा दइ िछयनि।”
कक्काक
मधु अमृत पीब पंडिताइन काकी काकाकेँ पठबैक तैयारीमे जुटि गेली। आब हुनकर दोख
थोड़े हेतनि, जेते जल्दी तैयार करि विदा करबनि, तेते जल्दी ने घरसँ निकलता।¦४०९¦
२२
मई २०१४


text:
बिहार विधानसभा चुनाव मे कांग्रेस के युवराज राहुल गांधी के जादू नहि चलल. सिर्फ राहुल गांधी नहि कांग्रेस अध्यक्ष सोनिया गांधी के लगातार प्रचार के सेहो जनता...मतदाता पर कोनो प्रभाव नहि पड़ल.
सभ सं पैघ गप त ई रहल जे जतय-जतय दूनु नेता प्रचार करय गेलखिन्ह... जे-जे उम्मीदवार हिनका सभ के अपन क्षेत्र मे रैली...सभा करय लेल बुलैलखिन्ह... बेसि चित्त भ गेलाह.
सोनिया गांधी आओर राहुल गांधी कुल 22 ठाम सभा कएलखिन्ह . जेहि मे सं सिर्फ कहलगांव आओर किशनगंज मे पार्टी जीतलक. कइटा के त जमानत तक जब्त भ गेलन्हि.
एकटा बात इहो जे राहुल के सभा मे मंच पर बाहुबली पप्पू यादव के पत्नी रंजीता रंजन आओर आनंद मोहन के पत्नी लवली आनंद के मौजूदगी सं लोक सेहो पार्टी सं किनारा क लेलखिन्ह. भीड़ वोट मे नहि बदलल.
राहुल गांधी अपन सभ सभा मे नीतीश पर हमला करैत कहैत छलखिन्ह जे हम केंद्र सं पाई भेजैत छी मुदा बिहार मे विकास नहि दिख रहल अछि. ओ केंद्र के पाई के अपन पाई बताबैत रहलखिन्ह. जखन कि ओहि पर राज्य के हक सं इनकार नहि करल जा सकैत अछि.
संगहि-संग सभ लोक के पता छलन्हि जे कोसी बाढ़ि के समय राष्ट्रीय आपदा घोषित करला के बादहुं बिहार के जे केंद्र सं मदद मिलबाक चाही छल से नहि मिलल. बिहार के विशेष दर्जा देबय के मुद्दा पर केंद्र आनाकानी करैत रहल.
सभसं पैघ चोट बिहार के रेल बजट के समय लागल... जखन ममता बनर्जी दर्जनों ट्रेन बंगाल के लेल देलीह... मुदा बिहार के नाम पर मुंह फेर लेलीह. एतबे नहि दुरंतो आओर दोसर कइटा ट्रेन बंगाल के लेल शुरू कएल गेल.
सभ बिहार सं गुजरैत अछि मुदा बिहार मे नहि रुकैत अछि. ई बिहारी लोक के लेल एकदम सं अन्याय छल. गाड़ी जाएत देख रहल छी मुदा चढ़ि नहि सकय छी.
एतबे नहि केंद्र दोसर सभ मामला मे बिहार के संग पक्षपात करैत रहल. बिहार सं मंत्रिमंडल मे एकोटा मंत्री नहि बनाएल गेल. बिहार के अनदेखी कएल गेल. एतेक चीज करला के बादहुं राहुल बिहार मे सीट जीतए के उम्मीद करय छलाह.
मतदाता के एकदम सं बुरबक समझए छलखिन्ह, सबक सीखा देलखिन्ह. राहुल अपना के बड़का नेता समझय छलाह. मुदा हुनका पता नहि छनि जे मतदाता राजा होएत छथिन्ह. जे जोर के झटका धीरे के संग जोर सं सेहो दैत छथिन्ह.
नीतीश जी चुनाव के टाइम के ठीके कहने छलखिन्ह जे राहुल देश के भावी प्रधानमंत्री बनय चाहय छथिन्ह. मुदा हुनका राजनीति के सबक सीखय लेल पहिने मुख्यमंत्री के रूप मे इंटर्नशिप करबाक चाही.
राहुल गांधी... सोनिया गांधी के एहन करिश्मा रहल जे पहिने जतेक सीट छल पार्टी ओतबो नहि जीत पाएल. आब अहां सोचि सकय छी हिनकर हवा के.


text:
बजटसत्र के दौरान जखन राज्यपाल के अभिभाषण पर बहस चलि रहल छल तखन एकटा विधायक
मुख्यमंत्री जीक तारीफ केर पुल बांधैत भारत रत्न देबय के मांग करि देलीह.
विधायक अपन मिथिला के छथीह. पूर्णिया के धमदाहा सं
जेडीयू केर लेसी सिंह.
नीतीश जीक पार्टी सं छथीह. पार्टी आओर आओर बॉस के प्रति प्रेम नीक अछि मुदा भारत रत्न केर मांग अखन एकदम सं सही नहि कहल जा सकैत अछि.
लेसी सिंह जीक मानल जाए तं एनडीए के शासन काल मे बिहार मे जमि क विकास भेल अछि. बिहार काफी आगां गेल अछि. कानून व्यवस्थाक राज कायम भ गेल अछि. ई सभ नीतीश जीक कारणे भेल अछि. एहि लेल हुनका भारत रत्न मिलबाक चाही.
ई ठीक अछि जे बिहारक हालात पहिने सं काफी नीक भेल अछि. मुदा अखनो काफी किछ करय के जरूरत अछि. पूरा राज्य तं छोडु राजधानी पटना मे लोक अखनो पूरा तरहे सुरक्षित नहि अछि.
बेसि दिन नहि परसुं पटना का एसपी खुद एकटा महिला के सरेआम पिटलीह. लोक के विरोध के एसपी महोदया सहन नहि करि पएलीह. महिला के पिटय लागलीह.
लोक एहिठाम दूटा लड़का के करंट लागय से मौत के विरोध मे प्रदर्शन करय छलखिन्ह. प्रदर्शन से खिसियाएल एसपी साहिबा महिला सभ के जमि कs पिटलीह. ई हाल पटना के अछि.
स्कूल के पोशाक स्कीम... साइकिल स्कीम मे करोड़ों के घोटाला भ रहल अछि. अफसर... कर्मचारी सभ फेर सं पहिनुका हाल मे चलि अएलाह. लोक के काज बिना पाई देने नहि भ रहल अछि. फेर सं रिश्वतक राज कायम होए लागल अछि.
बिजली के हाल सेहो तेहने अछि. कतेक दिन तक केंद्र के कोसैत रहबै. किछ अपनो तं उपाय करु. मंत्री सभ सं काज कराउ.
एहन लीडर से कोन फायदा जिनकर टीम (मंत्री) नीक सं काज कहि करय छथिन्ह. लीडर के अपन टीम के संग लsक चलबाक चाही. टीम के सेहो लीडर के संग हाथ बटैबाक चाही. मुदा तालमेल मे साफ कमी अछि.
अखन रेल बजट आबय वाला अछि. एमपी...एमएलए सभ रेल मंत्री जी सं मिललखिन्ह की? जखन धरि अहां अपन इलाका लेल रेल के मांग नहि करिबै...नव-नव रेल के मांग नहि करिबै...सुविधा के मांग नहि करिबै... रेल मंत्री ओकरा पर विचार केना करताह. हुनका सपना तं नहि अएतन्हि.
अहां के अपन कष्ट... परेशानी लsक हुनका पास जाए पड़त. नहि तं बाद मे कहबै बिहार के किछ नहि मिलल.


text:
डीडी न्यूज के दिल्ली मे 10टा कैमरामैन के जरूरत
अछि.
शुरू मे भर्ती एक साल के कंट्रैक्ट के आधार पर होएत आ नीक काज करला पर एकरा बढ़ा देल जाएत.
एहि लेल अहां के कैमरामैन के रूप मे काज करय के कम सं कम एक साल के अनुभव जरूर होबाक चाही. एहि लेल वीडियोग्राफी मे डिप्लोमा के योग्यता सेहो होबाक चाही.
अप्लाई करय के लास्ट डेट अछि 24 अगस्त 2015. एहि लेल अहां के फॉर्म भरि के अप्लाई करय पड़त.
फॉर्म डाउनलोड करय लेल एहि लिंक के क्लिक करु- DD NEWS
फॉर्म नीक सं भरि क एहि पता पर भेजय पड़त-
The Assistant Director (HR),
Doordarshan News,
Room No 520, Tower B,
Doordarshan Bhawan,
Copernicus Marg,
New Delhi-110001
अहां सभ के हमर शुभकामना...


text:
भूमिहीन कए भेटल 2 लाख 60 हजार एकड़ क पर्चा
पर्चाधारी डेढ़ लाख परिवार कए नहि भेटल जमीन पर हक
नर्मदा कुमारी
पटना : भूदान क जमीन पर दबंग क कब्जा बरकरार अछि, मुदा ओहि स बेसी गंभीर सवाल अछि जे आखिर भूदान क जमीनक खाता सरकार लग किया नहि अछि। बिहार राज्य भू-दान कमेटी क अध्यक्ष शुभमूर्ति सेहो एहि गप स सहमत छथि। हुनकर मानि त आब मात्र पांच-छह सौ एकड़ भूमि बांटबा लेल बचल अछि। ज्ञात हुए जे राज्य मे भू-दान क तहत 6 लाख 48 हजार एकड़ भूमि उपलब्ध कराउल गेल छल। जाहि मे दरभंगा महाराज डा कामेश्वर सिंह असगर 51 हजार एकड जमीन दान केने छलाह। कुल भूदानक जमीन मे स 2 लाख 60 हजार एकड़ भूमि क पर्चा भूमिहीन कए देल जा चुकल अछि। जखन कि तीन लाख 80 हजार एकड़ भूमि क संबंध मे स्पष्ट जानकारी सरकार लग नहि अछि। सरकारक कहब अछि जे दाता ओहन जमीन सेहो दान देने छथि जे नदी, नाला आ पहाड़ अछि। सरकारक एहि दावा क बावजूद प्राप्त जानकारी क अनुसार तीन लाख 80 हजार मे स एखन तक केवल एक लाख तीन हजार एकड़ भूमि क संपुष्टि सरकार क सकल अछि, भूदान क 2 लाख 77 हजार एकड़ जमीन एखनो लापता अछि। ओना तत्कालीन भूमि सुधार आयोग क अध्यक्ष डी बंद्योपाध्याय सेहो अयोग्य भूमि क सर्वे क अनुशंसा केने छलाह, मुदा सरकार इ नहि करा सकल अछि। दोसर दिस भू-दान कमेटी क अध्यक्ष क अनुसार पर्चा रहबाक बावजूद प्रदेश मे डेढ़ लाख परिवार एखनो बेघर अछि। ज्ञात हुए जे एखन धरि भू-दान क वितरण योग्य दो लाख 60 हजार एकड़ भूमि कए साढ़े तीन लाख परिवार मे बांटल गेल अछि, मुदा पर्चा भेटलाक बावजूद डेढ़ लाख परिवार कए एखन धरि जमीन पर कब्जा नहि भेट सकल अछि। इ स्थिति शहरी आ ग्रामीण क्षेत्र मे समान रूप स अछि। आधिकारिक सूत्र क अनुसार सासाराम, गया, मधेपुरा, कटिहार आ चंपारण क ग्रामीण इलाका मे भू-दान क सर्वाधिक जमीन अतिक्रमण क चपेट मे अछि। ओतहि राजधानी पटना क कुम्हरार आ गंगा क कछैर क भूदान क जमीन पर अवैध कब्जा क नव भवन क निर्माण कैल जा रहल अछि। बिहार राज्य भू-दान कमेटी क अध्यक्ष शुभमूर्ति त प्रदेश कांगे्रस कार्यालय सदाकत आश्रम पर सेहो करीब एक एकड़ जमीन कब्जा करबाक आरोप लगा देलथि अछि। सवाल अछि भूदान क ओ जमीन जे भूमिहीन लेल दान कैल गेल अछि ओहि जमीन पर कौन जमींदार क कब्जा अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मरिच तस्कर पकराएल
जनकपुरधाम पुस २७ गते ।अवैध रुपेँ नेपालसँ भारततर्फ मरिच तस्करी कएन्हिार ६ गोटे पकराएल अछि । बुधदिन राति ६ टा मोटरसाइकलसँ तस्करी कऽ रहल १२ बोरा मरिच सहित धनुषाक नगराईन नगरपालिका वार्ड नम्बर ६ स्थित लगमा टोलसँ ओकरासभकेँ पुलिस नियन्त्रणमे लेलक अछि । गोप्य सुचनाके आधारमे जिल्ला प्रहरी कार्यालय धनुषासँ खटल बिषेश प्रहरी टोली करिब तीन सय किलो मरिच सहित ६ गोटेकेँ नियन्त्रणमे लेने जिल्ला प्रहरी कार्यालय धनुषा जनओलक अछि ।
पकराएबलासभमे नगराईन नगरपालिका वार्ड नं. १ रहन्हिार रजय यादव, लालु यादव, भारत मधुवनी घर रहल सुधिर यादव, मनिस कुमार महतो, राकेश महतो आ सन्तोष राम रहल पुलिस जनओलक अछि । बरामद भेल ६ टा मोटरसाइकल सहित मरिच नियन्त्रणमे लऽ आवश्यक कारवाहीके लेल जिल्ला भन्सार कार्यालाय पठाओलगेल धनुषाक प्रहरी नायव उपरिक्षक दिपेन्द्र शाही जानकारी देलन्हि ।
भारतसँ भन्सार छली कऽ अवैध रुपेँ नेपाल लओने कपडा जनकपुरसँ पुलिस बरामद कएने अछि । वृहस्पतिदिन भिन्सर करिब अढाइ बजे एक व्यक्ति भारतसँ अवैध रुपेँ लाबि रहल कपडा पुलिसकेँ देखने लगले छोडि कऽ फरार भेल प्रहरी जनओलक अछि । गोप्य सूचनाके आधारमे जिल्ला प्रहरी कार्यालय धनुषासँ खटल प्रहरी टोली जनकपुरधाम शिव चौक सडकमे पुलिसकेँ देख कऽ ज ९ प ६६४९ नम्बरके गाडी सेहो छोडि कऽ फरार भेल जिल्ला प्रहरी कार्यालय धनुषा जनओलक अछि । बरामद भेल बच्चाके जिन्स पेन्ट १७४ पीस, बच्चाको पेन्टी १०६८ पीस र लेडीज सल १० पीस रहल पोका सहित मोटरसाइकल नियन्त्रणमे लऽ आवश्यक कारवाहीके लेल भंसार कार्यालय पठाओलगेल प्रहरी नायव उपरिक्षक शाही बतओलन्हि ।


text:
(शिक्षक दिवस पर विशेष)
- करण समस्तीपुरी, सम्पादक भाषा एवम् साहित्य, कतेक रास बात
अपना मिथिला में एकटा फकरा पढ़ल जाई छैक – "नहि वो देवी आ नहिये वो कराह”। से गप्प सभ ठाम छैक। अप्पन संस्कृति प्रधान देश मे कतेको एहन सुप्रथा छलैक जाहि पर सहजे गर्व होईक। मुदा पछिया बतास मे धीरे-धीरे ई सभ निपता भेल जा रहल अछि ! एहने स्तुत्य प्रथा मे से एक छल "आदर्श गुरु-शिष्य परम्परा"। कोनो समय मे "गुरुर्ब्रहम्मा गुरुर्विष्णु गुरुर्देवो महेश्वरः। गुरुः साक्षात परब्रहम्म तस्मै श्री गुरुवे नमः"। सन वेद मंत्र भारत-भूमि पर सहजे व्यवहारिक छल। राम, कृष्ण, आरुणि, उपमन्यु, कौत्स, एकलव्य आ विवेकानंद सन गुरुभक्त एहि महान श्रृंखला के चिरपरिचित कड़ी भेलाह। मुदा आई ई सभटा चरित्र पोथिये टा मे जीवित छथि। कतेक रास नव आयाम, शाखा, प्रशाखा, उप-शाखाक संग शिक्षाक विस्तार चरम पर अछि। मुदा ने अछि त वो आदर्श परम्परा। आई त’ जेम्हरे ताकू ओम्हरे गुरुजीक गर्दन छोपय वाला धृष्टद्युम्न आ चेलाक औंठा काटय वाला द्रोणाचार्य भेंट जेताह। से केकरा दोष देबैक। सभ किछु बदलि गेल छैक। सभ ठाम नव चुनौती छैक। तहन एखुनका समय मे सम्बन्ध सभ सेहो व्यावसायिक चोला पहिरि लेने अछि। तें "नहि वो देवी अछि आ नहिये वो कराह"।
मुदा सभ साल सितम्बर मासक पहिल सप्ताह मे अपना देश मे गुरुभक्तिक बयार निश्चित बहत। साल मे एक्के दिन सही मुदा पाँच सितम्बर के फेर "गुरुर्ब्रहम्मा गुरुर्विष्णु" भए जाएत छथि। चलू, कोनो भाँजे हमहू अप्पन गुरूजी सभ के याद कय लय छियन्हि। ओना कहू त आद्योपांत शैक्षिक जीवन मे गाम स’ हम्मर संपर्क बनले रहल आ मैट्रिक धरि त’ गामेक विद्यालय हमरा लेल शान्ति-निकेतन आ नेतरहाट छल। आ एहि दृष्टि सँ हम अपनाक बडभागी बुझैत छी जे विद्यालय होऊ वा महाविद्यालय, शिक्षक लोकनिक विशेष अनुग्रह हमरा सदिखन भेटल। विद्यालय मे त ई विशेष अनुग्रहक दू टा कारण हमरा परिलक्षित होइछ। सब स’ पहिल बात त ई जे हम्मर पितामह (बाबा) गामक आदर्श मध्य विद्यालयक प्रतिष्ठित प्रधानाध्यापक रहि चुकल छलाह आ दोसर अपना मुँहे कहैत त’ नै ओरियाईयै, मुदा कहय त’ परबे करत। बात ई जे पहिने पढाई मे हमहू सचेष्ट छलहुँ। से बाबाक जमाना से सम्बन्ध हेबाक कारण अप्पन गामक मिडल स्कूल से एखनो धरि किछु बेसिए लगाव अछि ! ओहि मिडल स्कूल मे छलाह हम्मर आदर्श अध्यापक अंसारी बाबू। छोट खुट्टी के गोर नार गठल शरीर पर कालर वाला कुर्ता आ खूब फैलगर पजामा पहिरने अंसारी बाबूक मुंह सों गमकौआ जर्दा का सुवाष सदिखन बहरायेत रहैत छल। कोशेक चारि से डेनमो (डायनमो) बला पुरनका साइकिल पर पान चिबाबैत, खनखनायल चल आबैत अंसारी बाबूक स्कूलक अहाता मे घुसिते उद्दंड सँ उद्दंड छौडा सभ सेहो सकपका जाईक। जखन हम विद्यालयीन छात्र छलहुँ तेखन चटिया सबहक बीच आज्ञाकारिता आ शिष्टाचारक स्थान उद्दंडता लय लेने छल। आ गुरूजी सबहक भरिसक प्रयास सेहो इएह रहित छलैन्ह जे कुनो तरहे वो उदंडताक शिकार नहि बनी। मुदा एहो संक्रमण काल मे अंसारी बाबूक शिक्षकक रूप मे एक गोट विशिष्ट स्थान छलन्हि। बड़का-बड़का मारिखर गुरूजी सबहक छौरा सभ धत्ता बता दिए मुदा की मजाल जे अंसारी बाबूक सोझा मे केओ बदमाशी करत। तै मे की त’ अंसारी जीक छौंकियो छुइथ से अमसिये पुर्णिमे। ई गप्प अछि, जखन छठा किलास मे हम्मर नामे लिखायेल छल। तीन चारि दिन मे स्कूल घरे आँगन सन बुझाये लागल. एक दिन हम्मर वर्गसाथी लोकनि टिफिनक बाद वाला खाली घंटी के सदुपयोग करवाक प्लान बनौलक। निश्चित भेल जे स्कूलक पाछू मे सुगबा बैर से लुधकल कटहा गाछ पर हमला बाजल जाए। एहि सब मे एक्केटा भय छल अंसारी बाबू केँ। तैं सबहक अलग अलग ड्यूटी लागल। हमरा संगे एक टा आओर लरिका के ओगरवाहिक जिम्मा थमाओल गेल जे अंसारीजी केँ देखिते पूक्की परिहें जे सभ गोटे परा जाएब। आठ दस टा लरिका बैरक दुन्नु झमटगर गाछ पर चढ़ल आ दू-चारि टा गाछक निच्चा बैर चुनए पर लगाएल गेल। बैर तोरो अभियान प्रगति पर छल कि हम्मर साथी चौकीदार चल गेल लघुशंका कर'। एम्हर हम एक टा अज्ञात भय आ पहिल बेर चोराक' बैर खेबाक रोमांचक द्वंद में फसल छलहुँ। ता धरि ओम्हर स’ एकटा सज्जन ससरिक' एम्हर चल अबैत छलाह। जेखन ओ हमरा एकदम लग आबि गेलाह त’ बैर बिछय वाला एक टा लारिकाक चीख निकलि गेल भाग रे ....... !! किछु धमाधम गाछ पर से कूदि क’ भागल, किछु धरायल आ किछु एखनो दम साधने गाछे पर छल। धरायल चोर मे हमहू छलहुँ। अपराध त' सबहक समाने छलैक मुदा पिछला रिकॉर्डक ध्यान राखैत सभ के सजा सुनाओल गेल। हम्मर इ पहिल अपराध छल तैँ पारिवारिक गरिमा आ विद्यालय मे अएबा का निहित उद्देश्य बुझाबैत हमरा बाइज्जत बरी कय देल गेल। तखने ज्ञात भेल जे ई सभ टा इन्साफ अन्सारीये बाबूक कचहरी मे भ' रहल छल। त' ई छल हम्मर आदर्श अध्यापक सँ हम्मर पहिल साक्षात्कार। तकरा उत्तर त’ अंसारी बाबू के प्रति से असीम श्रद्धा उत्पन्न भेल जे आदर्श शिक्षकक गप्प अबैत हठाते वैह टा मोन अबैत छथि। हालांकि छठा किलास मे अंसारी बाबूक कोनो घंटी नै छलन्हि तेँ हुनक शिक्षण पद्धति आ क्षमता से दू-चारि त' नहीये भ' सकलहुँ मुदा जखने मौका लागे, व्यक्तिगत तौर पर हम हुनक आगू मदद लेल पहुँच जैयैक। फेर छठा किलास पास क' सतमा मे गेलहुँ। मुदा मोन मे एकगोट अवसाद छल। हम्मर एकगोट प्रतिद्वंदी वर्ग मे प्रथम आएल छली आ हमरा दोसर स्थान भेटल। पछिला पाँच साल स’ प्रथम स्थानक अधिकारी बालमन एकगोट बालिकाक आगू झुकय लेल किन्नहुँ तैयार नहि छल। स्कूल स’ वितृष्णा से होमय लागल। फेर इ अंसारीये बाबूक सरल सानिध्य आ उत्साहवर्द्धन छलन्हि जे हम एक बेर फेर दोबर हिम्मत से जुमि परलहुँ। एकटा ख़ास बात ई छल जे सतमा किलास के वर्ग-शिक्षक वैह छलाह। सभ स’ पहिल घंटी मे गणित पढाबथि आ तेसर घंटी मे विज्ञान। फेर त' हमरो जिज्ञासाक पंख लागैत चलि गेल। ई हमरा आब बुझायत अछि जे ई आशीर्वाद अंसारी बाबूक छलैन्ह जे हम अंतरस्नातक धरि स्वतःस्फूर्त विज्ञान आ गणित के पढाई करैत चलि गेलहुँ। इएह किलासक एकटा घटना हमरा हिन्दी के मजबूत करबाक प्रेरणा देलक। अनसारी बाबू हम्मर गृहकार्य चेक करैत छलाह। ओहि ठाम एक गोट सचेष्ट विज्ञान शिक्षकक मुश्तैद नजरि सँ किछु वर्तनी आ व्याकरण सम्बन्धी दोषक बचनाय ता असंभवे छल। ताहि पर हम्मर सफाई कि विज्ञान में एतेक चलैत छैक कें जवाब में अंसारी बाबू कहैत छथि, "नहि ई गलती थीक आ गलती कतहु नहि चलैत अछि। की विज्ञानक किताब मे हिज्जे आ वाक्य रचना ग़लत रहैत अछि?" आब हम निरुत्तर छलहुँ। मुदा तत्पश्चात निश्चय कयलहुँ जे यथासंभव शुद्ध आ सही लिखब आ एही प्रयास मे हिन्दी दिस जे झुकाव भेल ओकरे परिणति अछि जे आई अहाँ आगू उपस्थित छी। एक शिक्षकक रूप मे अंसारी बाबूक एक गोट आओर महत्वपूर्ण विशेषता छलन्हि, सुंदर लिखाबट। नीम बला कलम सँ जखन कागज पर वो लिखथि त’ लागय जे उज्जर प्लेट मे कारी- कारी मोती सजायल अछि। आ सुलेख के प्रति वो सदिखन विद्यार्थी सबहक ध्यान दियाबथि। हुनक निर्देश आ सराहनाक बले हमरो लेखनी सुंदर होमय लागल। आ आइ हम सर्वथा कहैत छी जे महाविद्यालय के परीक्षा सभ मे पाँच प्रतिशत प्राप्तांक हम्मर लिखाबट के अछि। समय पांखि लगा क' उडल चलि गेल। मिडल स्कूल के बांकी दुन्नु साल हम फेर प्रथम श्रेणी से उत्तीर्ण भेलहुँ आ आगूक शिक्षाक लेल फेर दाखिल भय गेलहुँ गामेक हाई स्कूल मे।
कातिक महीना मे दिवालीक तैय्यारी जोर पर छल। हमरा घरक बगल मे रामार्चा पूजा चलि रहल छल। हम ओहि ठाम स’ प्रसाद लेने चल अबैत छलहुँ कि रस्ता मे एक टा छोट सन लरिका बज्रपात कयलक, "भइया जानय छहक, अंसारी जी मर गेलखिन।" प्रसादक गिलास हाथ स’ खसि परल आ हम ठामे पत्थर जेकाँ बैस गेलहुँ। बाद मे ज्ञात भेल जे वो पछिला मास स’ निलंबित छलाह आ एहि बातक सूचना हुनक लग नै छलन्हि। जेखन वेतनप्राप्ति नै भेलैन्ह त’ सब किछु बुझि एक गोट नम्हर परिवारक मुखिया आ कन्यादानक बोझ स’ दबल पिता परिस्थिति सँ मुंह चोरा रेलक नीचा आबि ई निर्दयी दुनिया के छोडि गेलाह। केओ कहैक जे ओ छुट्टीक दरखास देने छलखिन मुदा हेड मिस्ट्रेस नहि देखेलखिन्ह, केओ कहैक जे ओ जाही सहकर्मीक हाथे दरखास पठौने छलखिन्ह उहे दबा रखलखिन त’ केओ कहैक जे ओ अपने लापरवाह छलाह मुदा हमरा एक्के बात कचोटै जे ओ आत्महत्या किएक केलैथ। आब ता सभ टा रोष आ परिताप निरर्थके छल। विद्यालय प्रांगण मे विशाल शोक सभा भेल। दोषिक प्रति कठोर कार्रवाई, विद्यालय परिसर मे अंसारी बाबू का प्रतिमा आ हुनक परिवारक पूर्ण सहायता के संकल्प लेल गेल। अंसारी बाबूक परिवारक दशा त’ नहि जानि मुदा दोषिक प्रति कार्रवाई आ हुनक प्रतिमा सालों पहिले लेल गेल कागजी संकल्प मात्र रहि गेल। हुनक प्रतिमा कतहु लागहु कि नहि लागहु, हमरा स्मरण मे वो सदैव अमर छथि। एक बेर फेर कहै छी, "तस्मै श्री गुरुवे नमः!"
-करण समस्तीपुरी


text:
मैथिलीक बहुचर्चित फ़िल्म” ससता जीनगी महग सेनुर”क संटुआ के के बिसरत ? अपन सहज आ स्वाभाविक अभिनय कला, आ संवाद बाजय के अदभुत शैली के कारण समस्त मैथिल दर्शकके हृद्यमें नीक स्थान बनाबय बला आर सबके चहेता कलाकार छैथ रोमी (प्रदीप) ”संटुआ” ठाकुर। मूलत: दरभंगा जिलाक नेहरा के रहनिहार रोमी ठाकुरक प्रारंभिक शिक्षा केर उपरांत मुम्बई चलि अयला आर अभिनय के क्षेत्र में अपन भाग़्य अजमाबक लेल संघर्ष करय लगलैथ। आशा चन्द्रा फ़िल्म इंस्टिच्यूट , मुम्बई सं एक्टिंगक कोर्स केने छैथ। मुदा किछु नीजी कारणवश रोमी जी मुम्बई छोड़ि देलैथि। रोमी जी इंडियन मोशन पिक्चर्स प्रोड्यूसर एशोसियेशन (IMPPA) केर पूर्व सदस्य रहि चुकल छैथ।
अभिनय के क्षेत्र में कैरियरक प्रारंभ केना भेल पूछला पर रोमी जी बतौलनि कि मुरलीधरक निर्देशन में बनय जा रहल फ़िल्म” ससता जीनगी महग सेनुर”क शूटिंग नेहरा गाममें निर्धारित छल। मुरलीधर जी किछु कलाकारक कमीके देखैत स्थानीय कलाकार के लेबय चाहैत छलैथ। रोमीजीक व्यक्तित्व, भाषा शैली आदि निर्देशक मुरलीधरजीके बड्ड पसीन पड़लनि आर रोमी जीके दोसर मुख्य अभिनेता “संटूआ”क भूमिका द देलखिन। परिणाम ई भेल कि फ़िल्म केर उपकथानक में चारि चांद लाग़ि गेल। फ़िल्म में अपन नीक अभिनय सं सबके प्रभावित केलनि अछि।
रोमीजीक दोसर फ़िल्म “पिया संग प्रीत कोना हम करबै” आयल छल। अहू फ़िल्ममें रोमीजीक भूमिका मोटा-मोटी काबिले तारीफ़ अछि। कराटे में प्रशिक्षित रोमी जी एकटा अप्पन प्रोडक्शन हाउस खोलय के इच्छुक छैथ आर कहलनि कि वो जल्दिये मां भगवती के चमत्कार सं संबंधित सत्य घटना पर आधारित एकटा मैथिली फ़िल्म बनौता। आशा करैत छि कि हम सब ‘संटूआ” के एकटा आरो कोनो नीक अवतार में देखब।– भास्कर झा


text:
त्योंथ (बेनीपट्टी) सं जनता जनार्दन
पांच साल पहिने पंचायतक लोक नबका भोरक आस मे एकटा युवा पर भरोस देखओने छल. एहन युवा जे कविमना कलाकार छल, रंगकर्मी छल, उद्यमी छल. सामाजिक काज मे अभिरुचि छलै. पंचायत मे सरपंचक रूप मे एकटा अराजनीतिक पृष्ठभूमिक वशिष्ट कुमार झा चुनि क' एलाह जिनका राजनीति नै, जनसेवा जनाकांक्षाटा सं मतलब छलनि. मुदा जीतलाक बाद प्रतिनिधि लोकनिक स्वभाव मे जेना नाटकीय परिवर्तन देखल जाइछ ताहि मे ई अपवाद बनलाह आ अपन प्रतिबद्धता पर अटल भ' काज शुरू केलनि.
मरल ग्राम कचहरी जीबि उठल जखन ई पंचायतक लोकक वाद-विवादक फरिछौठ करब शुरू केलनि. नित्तहु ई केसक निपटारा करैत रहलाह. थाना-पुलिसक काज कम पड़ए लगलै. लोकक विपत्ति कमतर होइत गेलैक. हिनक न्याय पर लोकक भरोस एना बढलै जे हिनका 'पंच-परमेश्वर' कहब लोक शुरू क' देलक. पंचायत भरि सं आंगुर पर गानल किछुएक केस थाना धरि पहुंचलैक आ ओहू केर निपटारा मे हिनक भूमिका कें नकारल नै जा सकैत अछि. प्रभावक रूप मे आजुक दिन मे केस घटलैक अछि.
कचहरीक काज आ हिनक नेतृत्व क्षमता हिनका जिला सरपंच संघ केर कोषाध्यक्ष पद पर सुशोभित केलक जाहि पर त्योंथ पंचायतक लोक गर्व क' सकैए. ओतहु ई सरपंच लोकनिक सर-समस्या राज्य स्तर पर उठबैत रहलाह. संघक कार्यक्रम-अभियान कें जियओने रहलाह.
पांच सालक काज कें किछु आखर मे लिखब संभव त' नै अछि, तखन उल्लेखनीय उपलब्धि सभ हिनका भेटल अछि जे आन कोनो प्रतिनिधि सं हिनका विशेष बनबैत अछि. गामक युवा सभक संग मिलि गामक पुल (जे ठीकेदार अधूरा काज क' भागि गेल छल) कें आवागमन योग्य बनेबा मे सेहो ई पंचायत प्रतिनिधिक रूप मे नीक भूमिकाक निर्वाह केलनि. गामक युवा लोकनिक ई काज चिरकाल धरि उदाहरण बनत एकजुटताक.
कवि नागार्जुन संगे मंच साझा क' चुकल गुमनाम कवि आ त्योंथ सरपंच वशिष्ट कुमार झा केर सराहनीय भूमिका सं कलकत्ता मे पनरह बरख सं भटकल एक वृद्ध महिलाक उद्धार पछिला साल भेल. बेतौनाक ओहि महिला कें अपन परिवार सं मिलएबा मे ई बेतौना सरपंच संग सक्रिय भेलाह. ई हिनक मानव सेवाक एक छोट उदाहरण मात्र अछि.
जनाकांक्षा पर ठाढ़ रहबा लेल ई खूब्बे परियास केलनि अछि आ से पंचायत मे हिनक लोकप्रियता सं सहजे भांज लगाओल जा सकैत अछि. 6 मई कें चुनाव छै. जनादेशक आहटि स्वतः बूझल जा सकैछ. एकरा प्रभावित करबा लेल नाना ब्योंत, विचार, बेवस्था, व्यूह रचल जा रहल छै. त्योंथक मतदाता पर निर्भर करैत अछि जे ओ ककरा चुनैत अछि.


text:
त्रिनिनाद आओर टोबैगोक प्रधानमंत्री कमला प्रसाद बिससर आई बुधदिन अपन
पूर्वजक गाम भेलूपुर पहुंचलीह. बक्सर जिलाक भेलूपुर गाम मे हुनकर भव्य स्वागत कएल
गेलन्हि.
हिनकर स्थानीय पारम्परिक रीति-रिवाज के संग स्वागत कएल गेलन्हि.
बिसेसर जी एयर फोर्सक हेलीकॉप्टर सं एहिठाम अएलीह. एहिठाम आई सुरक्षा
केर काफी तगड़ा इंतजाम कएल गेल छल. हुनकर यात्रा के
लेs क एहिठाम काफी
तैयारी सेहो कएल गेल छल. हिनकर स्वागत लेल बिहार सरकार के मंत्री तक मौजूद छलखिन्ह.
सड़क...बिजली...पानी...साफ-सफाई नीक व्यवस्था देखय लेल मिलल. सभ के
चमका देल गेल छल. लोक सभ सेहो नव-नव कपड़ा-लत्ता पहिन चमकय छलाह. सभ के चेहरा पर
एकटा अलगे खुशी झलकए छलन्हि. अपना सं मिलय के खुशी.
एहिठाम आबि कमलाजी अपन पूर्वजक परिवारक लोक सभ सं गला मिललखिन्ह.
जगदीश मिश्रा जीक घर गेलीह. गाम के काली मंदिर सेहो गेलीह. पूजा सेहो कएलीह.
घर के पास मंच सेहो बनाएल गेल छल. एहिठाम लोक सभ के संबोधित सेहो
कएलीह.
बिसेसर जी ओना तं अंग्रेजी मे बात करय छलीह मुदा लोकल लोक के कोनो दिक्कत
नहि होए एहि लेल एकटा आदमी ओकरा हिंदी मे सेहो बतौने जा रहल छलखिन्ह.
त्रिनिनाद आओर टोबैगोक प्रधानमंत्री जीक कहनाय छलन्हि जे आई अपन
पूर्वजक धरती पर आबि हम धन्य भ गेलहुं. हमर धन्य भाग्य जे आई हम अपन बाप-दादा के
धरती पर पैर राखि पएलौं.
बिसेसर जी कहलीह जे अहां सभ अपन बेटा-बेटी मे कोनो फर्क नहि करु. बेटी
के सेहो खूब पढ़ाउ. हमरा जकां अहांक बेटी दुनिया मे नाम कमाएत.
कमला जीक इहो कहनाय छलन्हि जे त्रिनिनाद आओर टोबैगो एहि ठाम सं हजारों
मील दूर अछि मुदा ओहि ठामक खानपान...रहन- सहन...संस्कृति मे कोनो फर्क नहि अछि. हम
सभ आइओ एहि ठामक संस्कृति के जिंदा राखने छी.
कमला जी अपन पति ग्रेगरी बिसेसर आओर बहिन रेवती के संग आएल छलीह.
विदा होए के समय गाम के लोक सभ हिनका उपहार...भेंट सेहो देलखिन्ह. हिनका
साड़ी...मंगटिका...गहना देल गेलन्हि. परिवार के तरफ सं हिनका खोंइछा सेहो
देल गेलन्हि.
कमला जीक परिवार करीब सवा सय साल पहिने त्रिनिनाद आओर टोबैगो चलि गेल छलखिन्ह.
कमला प्रसाद बिसेसर जीक परदादा स्व़ रामलखन जी 1889 मे कोलकता भsक त्रिनिदाद गेल छलखिन्ह.
एकर पता एकटा स्टीमर के टिकट सं लागल. जकर डाटा विदेश जाए वाला यात्री मे छल. ओहि डाटा सं पता चलल जे रामलखन जी भेलूपुर सं गेल छलखिन्ह. एकर बाद खोज खबर लेल गेल तखन कमला प्रसाद बिसेसर जी अपव पूर्वज सं मिल पएलीह


text:
बाँका। बाँका जिला के तीन ग्राम क लोक की फरियाद जान सरकार नहि सुनलक त सड़क समस्या से परेशान ग्रामीण स्वयं सड़क बनेबा क निश्चय कयल आ करगड़ रौद कबिना परवाह केने मात्र तीन दिन मे दू कि.मी. से बेसी लंबा सड़क निर्माण कय इतिहास रचल। एहि काज मे महिला सबहक उत्साह देखि पुरूषो सब संग देलैन।
एहि गाँव मे आजादी क बाद कहियो सड़क नहि बनल छल। जिला कनीमा, जोड़ावरपुर आ दुर्गापुर क लोक सब एहि समस्या से परेशान छलाह। सड़क अभाव मे समय पर अस्पताल नहि पहुँचबा क कारणे कतेको लोक क मृत्यु भ गेलैक। वर्षात क समय त रास्ता थाले थाल भ जाईत छलैक जे अत्यधिक कष्टप्रद छल। ब्लाक मुख्यालय से मात्र अढ़ाई कि.मी. दूरी पर बसल एहि गाम क कतेको महिला प्रसब काल समय पर अस्पताल नहि पहुँचबा क कारणे मृत्यु प्राप्त कयल।
प्रशासन एहि संबंध मे बजलाह जे ग्रामीण सब सड़क हेतु भू अर्जन क समय भूमि देबा लेल तैयार नहि भेलाह तेँ सड़क नहि बनि सकल। अपन हाथ ,जिन्दावाद क संकल्प लय नीमा, जोड़ावरपुर आ दुर्गापुर क महिला सब130 महिलि क समूह बनाय निर्णय लेल जे वर्षात से पहिने सड़क तैयार करब । एहि संकल्प क संग भिंसर से साँझ धरि टोखरी ,कोदारि लय निर्माण काज पूरा कयल। ई समाचार प्राप्त होइतहिं जिला पदाधिकारी , बाँका महिला लोकनिक एहि काज क प्रशंसा करैत कहलैन जे एहि सड़क के पी सी सी बनाओल जायत।
नीक वा अधलाह - ज़रूर कहू जे मोन होय


text:
सासाराम:सासाराम में एगो महिला व चाइर गो बच्चा पर तेज हथियार सs हमला कैल गेल अछि।सासारामक मिर्जापुर गांव में एगो युवक धारदार हथियार सs एगो महिला आओर हुनक चाइर टा बच्चा केँ काइट देलक, जाहिमें उक्त महिला आओर हुनक दुटा बच्चा केर मृत्यु ओतैए घटना स्थल पर भ गेल। बाकी दुगो बच्चा गंभीर रुप स s घायल अछि, जिनका अस्पताल में भर्ती कराओल गेल अछि।
बताओल जा रहल अछि कि मृतका महिला "दरोगा यादवक" पत्नी अछि। हुनके मृतक बच्ची जिनक उम्र तीन बरख आओर बेटा रवि यादव अछि। उक्त हादसाक जानकारी भेटते देरी पुलिस घटना स्थल पर पहुँच , घायल बच्चा सबके सासारामक सदर अस्पताल में भर्ती करबेलैथ , जत हुनक सबहक हालात बहुत गंभीर बनल अछि।अखन फिलहाल हादसाक बाद सs हमलावर फरार भ गेल अछि। आओर पुलिस हमलावर केर गिरफ्तारी करबाक लेल छापामारी कs रहल अछि।
#हमला #महिला आओर नैना पर # सासाराम # मैथिली समाचार


text: बिहार मे एनडीए आओर यूपीए अपन-अपन घटक दल के संग सीटक तालमेल करीब- करीब पूरा कs लेने अछि. अगर यूपीए के देखल जाए त लालू प्रसाद यादव जीके आरजेडी 22 सीट पर लड़ि सकैत अछि. रामविलास पासवान जीक एलजेपी 12 सीट पर आओर कांग्रेस 6 सीट पर अपन उम्मीदवार खड़ा कs सकैत अछि. ओना कांग्रेस के कहनाय अछि जे अखन सीट बंटवारा पर कोनो फैसला नहिं भेल अछि. एनडीए के जेडीयू आओर बीजेपी के बीच सेहो तालमेल भs गेल अछि. जेडीयू 25 आओर बीजेपी 15 सीट पर लड़त. जहां तक बीजेपी के गप्प अछि त अगर आखिरी क्षण मे कोनो हेरफेर नहिं भेल त ओकर लिस्ट सेहो फाइनल अछि. अपन मिथिलाक सीट पर ध्यान राखि त दरभंगा सं संजय झाजीक उम्मीदवारी पक्का लगैत छनि. कीर्ति आजाद जीके अगर टिकट मिलतन्हि त दिल्ली मे कोनो सीट हुनका द देल जएतन्हि एकर उम्मीद अछि. मधुबनी सं हुकुमदेव नारायण यादव जी के फेर सं मौका मिलतन्हि. अररिया सं प्रदीप सिंह... पश्चिमी चम्पारण सं डॉ सरोज जायसवाल ... पूर्वी चम्पारण सं राधा मोहन सिंह... कटिहार सं निखिल चौधरी... पूर्णिया सं उदय सिंह... भागलपुर सं सैयद शाहनवाज हुसैन के नाम तय मानल जा रहल अछि. बस एकर औपचारिक घोषणा होबाक अछि. ई घोषणा बीजेपी के केंद्रीय चुनाव समिति के बैठक के बाद होएत.


text:
अहाँ अपन साहित्य आ' रंगयात्राक संबंधमे जानकारी दिअ"? अपने लेखन दिस कोना आकर्षित भेलहुँ ?
नेने सं नाटकक प्रति लगाव छल. नेनामे चद्दरिमे जनेउ तोड़ि कए मुशहरीक डंटामे बान्हि नाटकक पर्दा बना घरे मे नाटक खेलाइ आ’ ताहि लेल माय सं पिटाइ सेहो लगैत छल..भरिसक सैह पिटाइ वरदान साबित भ’ गेल आ हमरा सन अगत्ती छओड़ा नाटककार बनि गेल. नेनामे पिताक नजरिमे हम महान असाहित्यिक ओ असांस्कृतिक रही. मुदा हुनक धारणाकें हम बदलि देलहुं. ओना नाटकक लेल सामाजिक यातना कम नै सहने छी.समाज नटकिया, बिपटा बूझि बड़ उपेक्षा करै मुदा, हम सबटा सहैत आगू बढ़ैत गेलहुं .
एखनधरि अहाँक कतेक रचना प्रकाशित अछि ? ई सभटा नाटके अछि वा कोनो आन विधामे सेहो पोथी प्रकाशित अछि ?
एखनधरि पंद्रह गोट नाटक -आगि धधकि रहल अछि, ताल-मुटठी, पातक मनुख, एना कते दिन, अन्हार, जंगल, आतंक, रक्त, के ककर, वाह रे हम वाह रे हमर नाटक, पढ़ुआ कक्का एला गाम, गुलाबछडी, राज्याभिषेक, अलख-निरंजन, तेसर घर ओ झिझिर-कोना ओ दुइ गोट गीत संग्रह प्रकाशित अछि. एकर अतिरिक्त विभिन्न पत्र पत्रिकामे कथा, कविता, गीत, गजल, निबंध ओ एकांकी प्रकाशित अछि. दूगोट हिंदी नाटक ओ सात गोट मैथिली नाटक मंचित अछि जकर प्रकाशनमे लागल छी.
अहाँ मैथिली नाटक आ' रंगमंचक भविष्य केहन देखैत छी ?
मैथिली नाटक ओ रंगमंचक भविष्य बहुत नीक नै. किछु व्यक्तिवादी लेखक ओ रंगकर्मी मात्र अपन प्रचारमे लागल छथि जिनका अपन स्वार्थ सिद्धिक कामना छनि, मैथिली नाटक ओ रंगमंचक कोनो चिंता नहि. नाटक मिथिलाक गाम से भागल जा रहल अछि आ महानगरकें धेने जा रहल अछि जे नीक नहि. नाटक टीमवर्क छियै.जँ से नै रहतै त’ नाटक मरि जेतै. जेना समाज से परिवार ,परिवार से व्यक्ति कटल जा रहल अछि तहिना एक रंगकर्मी दोसरा सँ क़टल जा रहल अछि जाहि से नाटक ओ रंगमंच दुनूक अहित भ' रहल छैक.
गामघरमे नाट्य मंचन प्रायः विलुप्त भेल जा रहल छैक. एकर की कारण छैक ? गमैया नाटक फेरसँ लोकप्रिय होइ ताहि हेतु की उपाय अहाँ देखैत छी ?
एकदम सही. एकर मुख्य कारण अछि पेटक ज्वाला .प्रत्येक शिक्षित ओ बेरोजगार युवक पेटक बेगरतामे गाम छोड़ि देलक आ जे बचल अछि ओकरा सरकारी खैरात लेबा से फुर्सत नै छै. तखन के करत नाटक? शराब–दारूमे डूबल गामक युवावर्ग रंगमंचक भविष्य की सोचत? हं किछु गाममे रंगमंच आइओ जीवित अछि आ अपन सीमित साधनमे रंगमंच कए जियौने अछि.मैथिली नाटक ओ रंगमंच तखने बांचत जखन ग्रामीण मंच जीवित रहत. तैं नाटककार ओ रंगकर्मीकें महानगर केर मोह त्यागि गाम दिस जाय पड़तनि. हम गामक रंगमंचकें विकसित करबामे लागल छी.
मैथिलीक कोन नाटककार अहाँकेँ प्रभावित करैत छथि?
सुधांशु शेखर चौधरी, गोविन्द झा ओ गुणनाथ झा.
तकनीकी दृष्टिकोणसँ मैथिली रंगमंच आ' आन भाषाक रंगमंचमे कतेक अंतर छैक ?
बेस अंतर छै..मैथिल अपनाकें ततेक श्रेष्ठ बुझइए जे अनकर नीको ने देखाए छै. अपना आँखि पर अह्न्कारक कारी पर्दा लगौने अछि त’ अनकर नीक चीज कोना सुझतै आ तखन कोना सीखत अनकर तकनीक? भरिसक तैं तकनीकी दृष्टिकोणसँ मैथिली नाटक आ' रंगमंच आन भाषाक रंगमंचसं पछुआयल अछि.
अहाँ गीतकारकेँ रूपमे सेहो बेस प्रसिद्ध छी. वर्तमानमे मैथिली गीतमे अश्लीलता बहुत बढ़ल जा रहल अछि. एकर की कारण आ निदानक की उपाय ?
ठीके वर्तमानमे मैथिली गीतमे अश्लीलता बढ़ल जा रहल अछि. एकर मुख्य दोखी छथि ओहन गीतकार जे क्षणिक लोकप्रियता लेल अश्लील गीतक रचना क’ मंच पर गाबि मैथिलीक प्रचार प्रसारक ठीकेदार बनल छथि . एहि प्रवृत्तिकें रोकए पड़त. अशिक्षा ओ अपसंस्कृति एहन रचना के बढ़ावा दैत अछि जकरा रोकब जरूरी .
नाटक-लेखन कालमे सुलभता पूर्वक मंचनक हेतु कोन-कोन पक्षपर नाटककारके धेयान देबाक चाही ?
पात्रक संख्या कम हो, स्त्री पात्र अधिक नहि हो, एक सं दु सेट हो ,संवाद चुस्त दुरुस्त हो ,कथानक सोझरैल हो, चरित्र स्थापित हो .
मैथिली भाषा रंगमंच पर प्रदर्शनक लेल कतेक सहज अछि ?
भाषा त' अभिव्यक्ति केर माध्यम थिक. तैं ई कहब जे मैथिली भाषा रंगमंच पर प्रदर्शनक लेल सहज नहि उचित नै.
आन-आन भाषा-भाषीकेँ मैथिली रंगमंच आ' नाटक एखनहुँ प्रभावित नहि कऽ सकल अछि. अहाँ एहिसँ कतेक सहमत छी ?
से बात नै. हं एतबा अवस्से जे मैथिली रंगमंच आ' नाटक आन-आन भाषा-भाषीकेँ ओतेक प्रभावित नहि कऽ सकल अछि जतेक करबाक चाही.
बहुत ठाम देखल जाइत अछि जे मैथिली मंच संचालनक समय हिन्दी-उर्दूक शाइरी सभक सहारा लेल जाइत अछि. की मैथिलीमे एहन शाइरी वा उद्धरणक कमी अछि वा ई संचालकक मैथिली साहित्यक अज्ञानता अछि ?
ई संचालकक मैथिली साहित्यक अज्ञानता अछि. मैथिलीमे एक सं एक उद्धरण अछि .मात्र अवसर पर प्रयोग करबाक आवश्यकता अछि. अन्य भाषा केर नक़ल कए मैथिली मंचकें आगाँ नै बढ़ाओल जा सकैत अछि .मैथिली मंचकें अप्पन भाषा ,अप्पन स्टाइल ओ अप्पन पहिचान विकसित करय पड़तै.
नाटकक पात्र, संवादक भाषा आ' कथानक अहाँ हिसाबेँ केहन हेबाक चाही. संवादक क्रममे अपशब्द ईत्यादिक प्रयोगकेँ अहाँ कतेक उचित मानैत छी ?
नाटकक पात्र कथानुसार हेबाक चाही .जाहिवर्गक पात्र हो ओही वर्गक भाषाक प्रयोग हेबाक चाही संगहि संवाद सेहो ओकर शिक्षाक अनुसार हेबाक चाही. संवादक क्रममे अपशब्दक प्रयोग जँ घटनाक स्थिति ओ पात्रक चरित्रक मांग छै त' कोनो आपत्ति नहि .मुदा, जँ नाटककार अपनाके बेसी आधुनिक बुझेबा लेल अपशब्दक प्रयोग करैत छथि त' निंदनीय.
अंतमेँ नवतुरियाकेँ किछु कहए चाहबनि ?
नवतुरियामे हमरा बड़ बेसी सम्भावना बुझाइए .ओकरामे प्रतिभा कूटि-कूटि क' भरल छैक. ओ सभ हमरा सभ सं बेसी शार्प अछि. तैं युवावर्ग सं हमर आग्रह जे मिथ्या स्वाभिमान सं बचैत मात्र अपन रचना पर ध्यान देथि, प्रसंशा व निंदा पर नै. प्रशंसक ढोल पिटला सं क्यो साहित्यकार नै भ' जाइए. ओकर रचनाक उचित मूल्यांकन ओकरा स्वतः शीर्ष पर पहुंचा देइत छै.


text:
पटना। राजधानी क सड़क पर आखिरकार रविदिन सांझखन स सिटी बस चलए लागल। बिहार राज्य पथ परिवहन निगम क रिंग सेवा क बस आब पटनाक लोक क बहुत कष्ट दूर करि देत। मुख्यमंत्री नीतीश कुमार एहि सेवा क शुभारंभ केलथि। संवाद केन्द्र क सामने अपराह्न 4.40 बजे क करीब मुख्यमंत्री रिंग सेवा क बस कए झंडी देखा रवाना केलथि। शुरुआत 20 टा बस स कैल गेल अछि। सोमदिन स एकर संख्या बढ़ाउल जाएत। उद्घाटन समारोह क बाद इडेन कंपनी क प्रतिनिधि एहि बस क परिचालन स संबंधित जानकारी देलथि। ओ कहला जे निगम कए ट्रैफिक पुलिस क दिस स शहर मे बसक ठहराव क अनुमति भेट गेल अछि। ज्ञात हुए जे बिहार राज्य पथ परिवहन निगम क रिंग सेवा क बस शहर क 7टा रूट पर भोर 5 बजे स राति 11.30 बजे तक उपलब्ध रहत। एहि मे न्यूनतम किराया 5 टका आ अधिकतम किराया 10 टका राखल गेल अछि। शुरुआत नन एसी क 70 टा बस सभ रहल अछि मुदा बाद मे 8टा एसी बस सेहो सडक पर आउत। सबटा नन एसी बस मे 32टा सीट अछि। जखनकि एसी बस मे 38टा सीट होएत। इ बस 10 मिनट क अंतराल पर लोक कए भेटत।
-
बहुत नीक । पटनावासीक चिरप्रतिक्षित मनोरथ पूरा भेल । नितीशजी केँ बहुत – बहुत बधाइ आ धन्यवाद ।
-
उपरोक्त समाद जे केओ लिखलन्हि, हुनिका भाषा केर स्तर नीक रखबाक लेल सेहो धन्यवाद । कारण जे एहि बेर समाद पढ़बा मे ई नञि लागल जे ओ “हिन्दी समाचार” केर वस्तुतः अनुवाद हो ।
ओना एहि “समाद” केँ शुरु कएनिहारि आ एखन धरि सतत अबाध रुपेँ प्रकाशित कएनिहारि सभ माए – बहिन लोकनि केँ कोटिशः धन्यवाद ।
Comments are closed.


text:
ई छथि रंगमंचक, मैथिली फ़िल्म आ सीरियलक प्रसिद्ध अभिनेता शुभ नारायण झा । शुभ नारायण जी कयकटा मैथिली फ़िल्म आ सीरियल में बड्ड नीक अभिनय केने छथि। हुनकर आब बला मैथिली फ़िल्म “खुरलुच्ची" जल्दिये रीलिज होमय बला अहि।
जखन शुभ नारायन जी 13 साल के रहैथ, 1975 में द टेल ऑफ़ एंटोनियो नाटक में शायलॉक के चरित्र सं स्कूल में रंगमंच सं जूड़ि गेलाह । तकरा बाद गमैया नाटक आ स्कूल कॉलेज करैत 1986 तक सैकड़ो नाटक केलैथि। मुदा पटना यूनिवर्सिटी सं पीजी केलाके बाद 1988 तक दिल्ली के थियेटर भावना कला मंदिर सं काज करैत रहलाह आ तकरा बाद 18 साल धरि किछु महत्वपूर्ण काज नहीं कएलथि। मुदा 2004 में एकटा मित्र के सहयोग दए एक घंटाक एकटा साधारण मैथिली सीसी फ़िल्म “ हम नहिं जायब पिया के गाम”क निर्माण केलाह। मित्रक, विशेषकर डॉ सुरेन्द्र झा आर अपन पत्नीक प्रोत्साहन सं शुभ नारायण जी एकटा नांगर ब्रजबंशी कक्काक चरित्र निभौला। हुनअकर अभिनय सं प्रभावित भए निर्देशक अनूप जी अपन मैथिली फ़िल्म “ सिन्दुरदान” में शुभ जी के बुद्धु बाबूक भूमिका देलनि। मुदा दुर्भाग्यवश निर्माता आर निर्देशकक बीच किछु मतभेदक कारण “सिन्दुरदान” नहिं चलल। अनूप जी अपन साक्षात्कार में एकमात्र शुभ नारायण जी द्वारा निभावल गेल भूमिका के बड्ड प्रशंसा केने छलाह।
अपन घनिष्टतम मित्र के आग्रह पर शुभ जी प्रसिद्ध गायक मनोज तिवारी के गीतक एकटा एलबम “अलबेला दूल्हा” केलनि मुदा तकरा बाद अलबम करए सं मुं मोड़ि लेलाह। शुभ जी डीडी 1 पर टेलिफ़िल्म प्राय: करैत रहैत छथि। शुभ नारायणक पसंदीदा काज में टेलिफ़िल्म “उत्थान” अहि जे पंचायती राज्य मंत्रालय/विभाग के छलैक ।
कुमार शैलेन्द्र द्वारा निर्देशित मैथिली सीरियल “दीयर भाउज” में जे एखनो सौभाग्य मिथिला टीवी पर प्रसारित भए रहल अछि, शुभ नारायण जीक समदि कक्का के चरित्र एखनो लोक के बेसी पसंद आबि रहल छैन्ह । ‘ चल रे बटॊहिया” में शुभ जी बटॊहिया के चरित्र आ बेश भूषा में गामे गाम घूमि कए सकारात्मक दर्शन करा रहल छथि। मैथिलीक प्रसिद्ध गायक हरिनाथ जीक एकटा भोजपुरी फ़िल्म बनौने छलाह जाहि में शुभ जी फ़िल्मक खलनायक के भूमिका केने छलैथि मुदा वो फ़िल्म एखनो धरि डब्बा में बंद अहि। मैथिलीक एकटा आगामी फ़िल्म “ खुरलुच्ची”, जकर निर्देशन मनोज कुमार झा केने छथि , में शुभ जी फ़ेरो खलनायक भूमिका में छथि।
मैथिली के अतिरिक्त, शुभ जी हिन्दी नाटक सेहो केने छथि । हुनकर प्रिय हिन्दी नाटक “ माटी कहे कुम्हार से” जाहि मे शुभ जी चारिटा चरित्र निभाबैत 15 शो कए चुकल छथि।
मैथिली में शुभ नारायन जी द्वारा कएल गेल नाटक में रोहिणि रमन जीक “टुस्सा आ बांझिल” जाहि में खलनायकक भूमिका केने छथि, महेन्द्र मलंगियाक “छुतहा घैल” (भगतक भूमिका), आ अविनाश मिश्राक “मुक्ति पर्व” (महादेवक भूमिका) उल्लेखनीय नाम अछि।
नियमित रुप सं जरुरत मंद के आर्थिक सहयोग प्रदान कए समाज सेवा केनिहार शुभ जी नटराज, मिथिलांगन आ मैलोरंग नाट्य ग्रुप सं जुड़ल छैथ।अखिल भारतीय मिथिला संघक जिम्मेवारी कोनो ने कोनो रुप में लए मिथिलाक प्रगति हेतु यथाशक्ति योगदान देबक प्रयास करैत रहैत छथि।
शुभ नारायण जीक आबय बला मैथिली फ़िल्म अछि- मनोज झा निर्देशित " हमर सौतिन", आ उदय राजक " घोघमें चांद"। हुनक "खुरलुच्ची" जल्दिये रीलीज होमय बला अछि।


text:
भारत मे भ्रष्टाचारक स्थिति मे तेजी सँ सुधार भऽ रहल अछि
जनवरी ३०, २०१९. मैथिली जिन्दाबाद!!
आजुक समाचार मे भारत मे घटि रहल भ्रष्टाचार प्रमुख विषय बनि गेल अछि। विभिन्न मीडिया पर प्रकाशित समाचार अनुरूप भारतक स्थान ८१वाँ भ्रष्ट देश सँ आब ७८वाँ भ्रष्ट देश मे सूचीकृत कयल गेल अछि।
भ्रष्ट देश सभक सूची मे भारतक रैंकिंग मे सुधार भेल अछि! ई समाचार आइ भारतीय मीडिया मे ट्रेन्ड कय रहल अछि।
ट्रांसपेरेंसी इंटरनेशनल केर ग्लोबल करप्शन परसेप्शन इंडेक्स-2018 केर अनुसार 180 देशक सूची मे भ्रष्टाचार केर मामिला मे भारत 78म पायदान पर अछि। ओतहि एहि सूची मे भारत 2017 मे 81म स्थान पर छल।
अंतर्राष्ट्रीय गैर सरकारी संगठन ट्रांसपेरेंसी इंटरनेशनल केर रिपोर्ट मुताबिक भ्रष्टाचार केर क्षेत्र मे भारतक स्थिति सुधरल अछि। भारत सँ बेसी रूस, चीन और पाकिस्तान समेत 102 देश मे बेसी भ्रष्टाचार छैक।
सोमालिया दुनियाक सबसँ बेसी भ्रष्ट देश मे शामिल अछि। सूचकांक मे डेनमार्क केँ पहिल रैंक देल गेल छैक। ओकर अंक 88 छैक। मतलब 180 देश मे डेनमार्क मे भ्रष्टाचार सबसँ कम छैक।
डोनाल्ड ट्रंप केर अमेरिका द्वारा चारि बिंदु नीचा खिसकल आर 2011 केर बाद पहिल बेर शीर्ष 20 सबसँ कम भ्रष्ट देश सँ बाहर भऽ गेल अछि, जखन कि हंगरी मे राजनीति निरंकुशता हावी भऽ गेल अछि।


text:
पटना: राजधानी पटना समेत बिहार क शहर कए सुंदर आ सुव्यवस्थित करबा लेल सरकार लंबा लंबा दावा करैत अछि, मुदा सच इ अछि जे सरकार लग कोनो टाउन प्लानर नहि अछि। जानकारक कहब इ अछि जे 1982 स 1994 तक राजधानी पटना क टाउन प्लानर रहलाह एसके सिन्हा । एहि संबंध मे सिन्हाक कहब अछि जे पटना मे 15 साल स कियो टाउन प्लानर नहि अछि। एकर स्थान पर सरकार आ निगम कंसल्टेंट रखने अछि। कंसल्टेंट क कारण आइ शहरी व्यवस्था मे अराजकता फैइल गेल अछि। आब त नक्शा बनेनिहार सब नक्शा पास करैत छथि। एहि एक मात्र उदाहरण स अहां कोनो टाउन क हाल बुझि सकैत छी। पहिने नगर निगम मे टाउन प्लानिंग एकटा पैघ विभाग होइत छल। आइ इ विभाग तकला स नहि भेटत। प्लानिंग क तहत बनल पटनाक पीसी कॉलोनी, कंकड़बाग, राजेंद्र नगर, एसके पुरी आदि मे एखनो परेशानी कम अछि। इतिहास देखी त वर्तमान पटनाक आधारभूत संरचना 1961 क आधार पर बनल अछि। एहि शहर कए अंतिम मास्टर प्लान 1961 मे बनाउल गेल छल। इ मास्टर प्लान 1981 तक मान्य रहल। आब सवाल उठैत अछि जे 1980 क बाद जे पटनाक विकास भेल ओकर आधार की छल। पिछला 40 साल पूर्व बनल बिल्डिंग बायलॉज क आधार पर राजधानी मे भवन निर्माण होइत रहल। तखन 10 लाख आ एक लाख क आबादी पर आवासीय भूखंड क निर्धारण आ भवन क आकार-प्रकार क निर्धारण कैल गेल छल। कहबा लेल 1985 मे सेहो एकटा मास्टर प्लान आयल मुदा एहि मे किछु एहन परिवर्तन क देल गेल जहि स इ प्रभावी नहि भ सकल। फेर त भवन क निर्माण मे जे अराजकता शुरू भेल से सबहक समक्ष अछि। लाख चाहलाक बावजूद नीतीश सरकार सेहो एकरा रोकि नहि पाबि रहल अछि। टाउन प्लानिंग पर काज कोना होएत एहि सवाल पर सिन्हा कहलथि जे जखन टाउन प्लानर नहि रहत त बेतरतीब शहर बसबे करत। अपन कार्यकाल क चर्चा करैत सिन्हा कहलथि अछि जे तखन टाउन प्लानर क अनुमति क बिना मकान बनेबा लेल कियो साचि नहि सकैत छल, मुदा आइ राज्य क जिला मुख्यालय स लकए नगर निगम क क्षेत्र मे जेना मकान बनि रहल अछि एहि स भविष्य मे आओर परेशानी बढ़त। सिन्हा कहला जे शहर कए बचेबा आ सुंदर बनेबा लेल उत्तर आ दक्षिण बिहार लेल एक-एकटा टाउन प्लानर क संगहि एहि विभाग कए पुनर्जीवित करबाक चाही। अन्यथा बिल्डिंग बायलॉज बनेला मात्र स शहर क सूरत बदलत इ सोचब मूर्खता अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
सुनील कुमार झा
भोजपुरी विकिपीडिया पर प्रमुखता स अपन जगह बना लेलक,मुदा मैथिली पछुआ गेल। इ मैथिल टेक-सेवी लेल चिंतन-मनन क विषय अछि संगहि सात करोड मैथिल क मुंह पर जबरदस्त थापर सेहो अछि जे एखनो धरि मैथिली कए आपसी द्वेष मतभेद स अंतरजाल पर जगह बनेबा स रोकि रहल छथि।
मैथिल एकरा लेल ओना सामूहिक प्रयास नहि करि सकलाह जेना भोजपुरी जगतक लोक केलक। अधिकतर मैथिल इन्टरनेटक प्रयोग मैथिली कए गरियेबा लेल आ क्षणभंगुर लोकप्रियता लेल करैत रहलाह अछि। एहन मे मैथिलीक ग्लोबलाइजेशन क सपना सपने रही सकैत अछि। किछु लोक जे एहि प्रयास मे छथि ओ सेहो थाकि हारि कए रहि जेताह। मैथिल क टांगघिच्चा प्रवृति स मैथिली क बंटाधार होइत आयल अछि आ इतिहास एक बेर फेर दोहरा गेल अछि।
इ’समाद किछु दिन पहिने राजेश रंजन, संगीता कुमारी आ हुनकर टीमक योगदान कए अहां सबहक समक्ष रखने छल। इ सब मैथिली मोजिल्ला क बीटा वर्जन बना इतिहास रचि देने छथि। राजेश रंजन सूचना प्रोद्यौगिकी मे मैथिली क स्थान क संबंध मे पूछला पर कहने छलाह जे मैथिली एप्लीकेशन क भविष्य एकर प्रयोक्ता पर निर्भर करैत अछि आओर प्रयोक्ता चाहत त एकर भविष्य उज्जवल आ अंधकारमय बना सकैत अछि। ओना गजेन्द्र ठाकुर सन प्रयोक्ता क योगदान कए सेहो उल्लेखनीय अछि, ओ लगातार विकिपीडिया स मैथिलीक विकासक लेल लडैत रहलाह अछि। मुदा एकटा सवाल अछि जे एना छिटपुट प्रयास स एतबा पैघ काज कोना भ सकत। आजुक समय मे ज्यों अंतरजाल पर एकटा सर्वे कराओल जाए जे कतेक प्रतिशत लोक अंतरजाल पर मैथिली एप्लीकेशन क प्रयोग करैत अछि त 70 प्रतिशत स बेसी क जवाब आउत “की मैथिली मे कोनो एप्लीकेशन छै?” प्रयोगक बात त छोडू। तिरहुत/मिथिलाक्षर क गप ज्यों छोडि दी तखनो देवनागिरी मे मैथिली लिखनिहार क प्रतिशत आंगुर पर गिनबा योग्य अछि। आब सवाल इ अछि जे हम एकर प्रचार-प्रसार पर ध्यान नहि द अनका गरियेबा मे किया लागल छी। अपन स्वार्थ लेल भाषाक उन्नति किया अवरुद्ध केने छी। साहित्य स ल कए सिनेमा तक, इतिहास स ल कए भूगोल तक, घर स ल कए बाजार तक आओर कलम स ल कए अंतरजाल तक मैथिली खाली अपन टांगघिच्चा प्रवृतिक शिकार भेल अछि। 2003 मे मैथिली कए संविधान क आठम अनुसूची मे शामिल कैल गेल, मुदा मैथिल एना चैन क निन्न सुतबा जेना लड़ाई ख़त्म भ गेल, जखन कि लडाई त शुरू भेल छल। लोक इ नहि बुझलक जे मैथिली एखन खाली अपन स्थान लेलक अछि, पहचान लेबा लेल बहुत काज बाकी अछि।
ओना कहबाक लेल त मैथिली, भोजपुरी स 800 साल पुराण अछि, हमर अपन लिपि अछि, साहित्य अछि, क्रमानुगत भाषाक विकास अछि आओर युग-युग स चलैत आबि रहल परम्परा अछि। मुदा जाहि प्रकार स हम चलि रहल छी की हम निरंतर रहि सकब, की हमर सतत यात्रा एहिना जारी रहत आकि हम मैथिली क टांगघिच्चा प्रवृति क शिकार भ बाट मे दम तोड़ी देब।
जाहि प्रकार स भोजपुरी दिन-दूना राति चौगुना तरक्की करि रहल अछि। फूहड़ गीत स एकटा वर्ग आ गंभीर लेखन स दोसर वर्ग मे पहुंच विश्व पटल पर छा रहल अछि, ओ करबा मे मैथिली पछुआ गेल अछि। मैथिली जतए गंभीर लेखन स अपना कए अलग करैत जा रहल अछि ओतहि तकनीकि रूप स सेहो काफी कमजोर भ रहल अछि। भोजपुरी गीत-संगीत आओर सिनेमा व्यवसायिकता क चरम पर अछि नित नब-नब चैनल, अखबार, पत्रिका आ वेबसाईट आबि रहल अछि आओर नब-नब प्रयोग क कए सबकए चौंका रहल अछि,मुदा मैथिली क गति बहुत धीमा अछि। मैथिलीक हाल एहन किया भेल। की हमर प्राचीन आ सुन्दर साहित्य खाली कागज क डिब्बा मे सिमैट कए रहि गेल अछि?
भिखारी ठाकुर क एकटा नाटक विदेसिया भारत क संगहि विदेश मे सेहो डंका बजा देलक, मुदा हम अखनो हरिनाथ झाक पाँच पत्र ल नेपाल स आगू नहि जा सकलहुं अछि। जखन कि मैथिल विश्व पटल पर छा गेल छथि। एकर एक मात्र कारण इ अछि जे हमर साहित्य स ल कए संगीत तक स्वार्थ सिद्ध करबाक साधन मात्र अछि। स्वार्थ सिद्ध लेल सब मैथिली क सेवक बनल छी।
आइ भोजपुरी विकिपीडिया पर प्रमुखता स आबि गेल, संविधान क आठम अनुसूची मे शामिल हेबा लेल प्रयासरत अछि , साहित्य आ संगीतक चर्चा अंतरराष्ट्रीय पटल पर भ रहल छै, किया त भोजपुरी अपना कए एकजुट रखने अछि। मैथिल मे प्रतियोगिता क बदला पर एक दोसर कए नीचा देखेबाक काज होइत अछि। भोजपुरी क एहि सफलता स उम्मीद कैल जाए जे सब नीक काज छोडि लोक कए गरियेबा मे लागल मैथिलक आंखि खुजत। कम स कम आब त अपन भाषाक सर्वांगीण विकासक गप सोचल जाएत। ओना ज्यों भाषा क विकास खाली कथा, कहानी, नाटक आ ग़ज़ल लिख देला स या साहित्य आकादमी स पुस्कार पाबि लेला स भ सकैत छल त बहुत भाषा संग मैथिली सेहो आइ आधुनिक भाषाक कतार मे देखाइत रहिते। भाषा क विकास तखने संभव अछि जखन हम अपन टांगघिच्चा प्रवृति कए छोडि, व्यक्तिगत स्वार्थ स ऊपर उठि, अपन भावी पीढ़ी लेल एकरा आधुनिक भाषा बनेबाक प्रयास करि। तखने मैथली ओ मुकाम पर पहुँचत जेकरा लेल ई वांछनीय छल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
चमोली जिला
चमोली जिला भारतक उत्तराखण्ड राज्यक गढ़वाल मण्डल अन्तर्गत अवस्थित एक जिला छी । चमोली जिलाक मुख्यालय चमोली गोपेश्वरमे अवस्थित अछि । चमोली जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि । एहि ठाम विश्व सम्पदा क्षेत्रमे सुचिकृत फुलसभक उपत्यका राष्ट्रिय निकुञ्ज अवस्थित अछि ।
विषय सूचीसभ
जनसङ्ख्यासम्पादन
भारतक सन् २०११ क जनगणना अनुसार चमोली जिलाक जनसङ्ख्या ३,७०,३५९ अछि । एकर क्षेत्रफल ७,६१३ वर्ग किलोमिटर अछि । सन् २०११ मे भेल भारतीय जनगणना अनुसार ई ठामक जनघनत्व ४९ वर्ग किलोमिटर अछि ।
भाषासम्पादन
चमोली जिलामे प्राय हिन्दी भाषा आ अन्य क्षेत्रीय भाषासभ बाजल जाइत अछि ।


text:
युएस ओपन (टेनिस)
युएस ओपन प्रत्येक बर्षक अगस्त महिनाक अन्त्य दिस या सितम्बर महिनाक आरम्भमे संयुक्त राज्य अमेरिकाक न्यूयोर्क शहरमे सञ्चालन होमएवाला एकटा मुख्य तथा ग्रयाण्ड स्ल्याम टेनिस प्रतियोगिता छी । ई सबसँ पुरान टेनिस प्रतियोगितामे सँ एक छी । एकर पहिल पुरुष तर्फक एकल संस्करणक आरम्भ सन् १८८१ मे भेल छल । ई प्रतियोगिता ग्रयाण्ड स्ल्याम अन्तर्गत रहल अछि एहि वाहेक फ्रेञ्च ओपन, विम्बल्डन तथा अस्ट्रेलियन ओपन रहल अछि ।[१]
ई टेनिस प्रतियोगितामे दर्शकक अपार सहभागिता रहल आयल अछि ।
इतिहास[सम्पादन करी]
वर्तमान च्याम्पियनसभ[सम्पादन करी]
स्टान वावरिन्का सन् २०१६ क पुरुष तरफक एकल च्याम्पियन
एन्जेलिक कर्बर सन् २०१६ क महिला तरफक एकल च्याम्पियन
जेमी मुरे सन् २०१६ क पुरुष युगलक उपाधि विजेता टिमक हिस्सा
ब्रुनो सोएर्स सन् २०१६ क पुरुष युगलक उपाधि विजेता टिमक हिस्सा
बेथानी मेटेक-स्यान्ड्स सन् २०१६ क महिला युगलक उपाधि विजेता टिमक हिस्सा
लुसी साफारोभा सन् २०१६ क महिला युगलक उपाधि विजेता टिमक हिस्सा
लाउरा सिगेमुन्ड सन् २०१६ क मिश्रित युगलक उपाधि विजेता टिमक हिस्सा
मेट पेभिक सन् २०१६ क मिश्रित युगलक उपाधि विजेता टिमक हिस्सा
सन्दर्भ सामाग्री[सम्पादन करी]
- ↑ "National Lawn-Tennis Tournament" (PDF). The New York Times. July 14, 1881. http://query.nytimes.com/mem/archive-free/pdf?res=F40717FB3B581B7A93C6A8178CD85F458884F9. अन्तिम पहुँच तिथि: July 15, 2012.
एहो सभ देखी[सम्पादन करी]
बाह्य लिङ्क[सम्पादन करी]
- युएस ओपन सँ सम्बन्धित मिडिया विकिमिडिया कमन्समे सेहो अछि।
- आधिकारिक पृष्ठजाल


text:
नई दिल्ली । आय सांझ राजकमल चौधरी क 48म पूण्यतिथी पर एक दिस जतय सहरसा क जिला परिषद स्थित रैनबो मेरैज हाउस मे ‘’राजकमल चौधरी – सृजन आ जीवन’’ पर संगोष्ठी भए रहल छल । ओतही दिल्ली क मण्डी हाउस स्थित सभागार मे राजकमल चौधरी क संपूर्ण रचनावली क लोकार्पण भए रहल छल । आठ खंड मे प्रकाशित एहि रचनावली कए देवशंकर नवीन संपादित केने छथि । कार्यक्रम क अध्यक्षता हिन्दी साहित्य क प्रखर आलोचक नामवर सिंह केने छथि । एहि लोकापर्ण क अवसर पर राजकमल प्रकाशन क सत्यानंद निरूपम जी जानकारी दैत कहलाह जे रचनवली पर राजकमल प्रकाशन 15 से 30 जून तक विशेष छूट देने अछि । आठ हजार कीमत क सजिल्द संस्करण बला रचनावली मात्र 4999 आ तीन हजार क कीमत बला पैपरबैक संस्करण मात्र 1999 मे उपलब्ध अछि । एम्हर सहरसा मे सांझखन सांस्कृतिक कार्यक्रम आयोजन भेल जाहि मे मैथिली क सुप्रसिद्ध गायक पवन नारायण क प्रस्तुति पर श्रोता झुमी उठल ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
"सजना के अंगना में सोलह सिंगार " : रिलीजक बादक आरंभिक रिपोर्ट आह्लादकारी (भास्कर झाक रिपोर्ट )
विश्वस्त सूत्र स प्राप्त सूचना के अनुसार मैथिलीक बहुचर्चित फिल्म सजना के अंगना में सोलह सिंगार, जे १४ अक्तूबर २०११ के रिलीज भेल ,के अपार सफलता भेट रहल अछि . अहि समय में इ फिल्म दरभंगा के छबी गृह क्रेज डोल्बी, सुपौल तथा बेनीपट्टी स्थित छबि गृह में बड धूमधाम स चलि रहल अछि . मधुबनिक छबि गृह सब में से हो जल्दिये देखावक प्रयास भय रहल अछि . फिल्म निर्देशक , कलाकार , संगीतकार श्री मुरलीधर जी मधुबनी स मोबाईल द्वारा सूचित कयाला कि टिकट काउंटर पर दर्शकगनअक बड भीर देखल जा सकैत अछि , इ अहि बताक द्योतक अछि कि यदि मैथिलि में बढ़िया फिल्म बनावल जाय ता दर्शाकगणक कोनो कमी नहिं. सजना के अंगना में सोलह सिंगारक सफलता मैथिलि सिनेमा के मुख्य धारा स जोराबक में बहुत महत्वपूर्ण साबित होयत.मैथिली के सुन्दर गीत संगीत और डैलोग स सजल मैथिलि फिल्म निर्माता संदीप झा प्रस्तुत सजना के अंगना में सोलह सिंगार मैथिली सिनेमा के इतिहास में अपन महत्वपूर्ण सफलता स अवश्य याद कायल जायत ! - भास्कर झा


text:
>
मशहूर साहित्यकार…कथाकार…उपन्यासकार डॉ उषा किरण खान जीके मैथिलीक साहित्य अकादमी पुरस्कार 2010 देल जाएत. हुनका ई पुरस्कार भामती उपन्यास के लेल देल जाएत.
ई पुरस्कार 15 फरवरी के दिल्ली मे देल जाएत. सम्मान के रूप मे साहित्यकार के एकटा ताम्रफलक… शाल आओर एक लाख रुपया देल जाएत अछि.
उषा किरण जीक कथा-पिहानी गाम-घर के परिवेश मे बुनल रहैत छनि. हिनकर कहानी मे गाम-घरक पाखंड… आडम्बर… मान्यता… संस्कार… रीतिरिवाज… रुढ़ि सभ पर चोट रहय छनि. हिनकर कहानी मिथिलाक
समाज के दर्शन कराबैत रहैत अछि.
हिनकर कथा-कहानी मे एकटा अलगे प्रवाह रहैत छनि. एक बेर पढ़नाय शुरू करय त खत्म करिए के छोड़ब. एकदम सहज रहय छनि. एकदम बोलचाल के भाषा. आओर सभ एकटा पॉजिटिव संदेश लेने रहैत अछि.
उषा किरण जीक कथा-पिहानी मे अहांके बाबा नागार्जुनक…यात्रीजीक छाप देखय लेल मिल सकैत अछि. उषा जी बाबा जीक काफी करीबी सेहो रहलखिन्ह. बाबा के हिनका पर खास आशीर्वाद रहलन्हि.
उषाजी सिर्फ कहानी… उपन्यासे नहि लिखने छथीह. सामाजिक… सांस्कृतिक आओर इतिहास पर सेहो बराबर लिखैत रहय छथीह. सय टा सं बेसि निबंध छपल छनि. मैथिली आओर हिन्दी दूनु भाषा मे लिखय छथीह.
हिनकर जन्म 24 अक्तूबर 1945 के लहेरियासराय…दरभंगा मे भेल छलन्हि. जहां तक पढ़ाई लिखाई के बात अछि उषाजी एमए… पीएचडी कएने छथीह. बी डी इवनिंग कॉलेज मे पढ़ा सेहो चुकल छथीह.
उषा जी आईपीएस अधिकारी रामचन्द्र खान जीक पत्नी छथीह… आओर लहेरियासराय पर केन्द्रित हि्नकर उपन्यास हसीना मंजिल काफी चर्चा मे रहल छनि.
रंगमंच सं सेहो जुड़ल छथीह… निर्माण कला मंच के अध्यक्ष छथीह. मैथिलीक संग हिन्दी… भोजपुरी के विकास के लेल सेहो लागल रहय छथीह. महिला चक्र समिति… सफर मैना एनजीओ सं सेहो जुड़ल छथीह.
हिनका कइटा सम्मान… पुरस्कार सं सम्मानित सेहो कएल गेल छनि. जेहि मे बिहार राष्ट्रभाषा परिषद के हिन्दी सेवी पुरस्कार… बिहार राजभाषा केर महादेवी वर्मा पुरस्कार…राष्ट्रकवि दिनकर पुरस्कार शामिल छनि.
हिनकर छपल किताब मे त्रिज्या… फागिन के बाद… सीमान्त-कथा… रतनारे नयन (उपन्यास) विवश विक्रमादित्य… दूब-धान…गीलीपांक…कामवन… जलधार (कहानी-संग्रह)…उगना रे …हीरा डोम (नाटक)… उड़कू… जनमेजय (बाल नाटक) शामिल अछि.
उषा किरण खाम जीक अनुंत्तरित प्रश्न… दूर्वाक्षत… हसीना मंज़िल… भामती (उपन्यास)… डैडी बदल गये… सात भाई चम्पा… नानी की कहानी… एक बम हजार गम… काँचहि बाँस सेहो लिखने छथीह.
हिन्दी मे हिनकर सातटा उपन्यास आओर 9टा कहानी संग्रह छनि. हिनका साहित्य अकादमी पुरस्कार मिलय सं पूरा मिथिला मे खुशी के माहौल अछि. हिनका लोक सभ सं बधाई मिलल के लाइन लगि गेल छनि
हेलो मिथिलाक तरफ सं सेहो हिनका बधाई
हमर ईमेल:-hellomithilaa@gmail.com
Like this:
Like Loading...
Related


text:
भादो
भादो (नेपाली: भदौ , भाद्र, बङ्गाली: ভাদ্র, संस्कृत: भाद्र) हिन्दू क्यालेन्डरक १२ महिनासभमे सँ एक महिना छी । प्राचिन ज्योतिष शास्त्रक चन्द्रमास प्रणाली अनुसार भादो महिना सावोन पूर्णिमा क भोर सँ आराम्भ होइत अछि तँ सौर्यमासक अनुसार सिंह सङ्क्रान्तिक दिन सँ भादो महिनाक सुरुवात मानल गेल अछि । मुदा शाक्य पञ्चाङ्गमे भादो महिना सिंह सङ्क्रान्तिक ५ दिन पाछा सुरु होइत अछि । भादो महिना बर्षाऋतुक दोसर महिना छी । अङ्ग्रजी महिनाक आधा अगस्तक महिना आ आधा सितम्बरक महिना भादो महिनामे पडैत अछि ।[१]
विषय सूचीसभ
पावनिसभ[सम्पादन करी]
भादो महिनामे विवध पावनिसभ मनाएल जाइत अछि। जे निम्नलिखित अछि:
सन्दर्भ सूचीसभ[सम्पादन करी]
- ↑ Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix. ISBN 0-7808-0982-3


text:
गौतम बुद्ध विमानस्थल
गौतम बुद्ध विमानस्थल (आइएटिए: BWA, आइसिएओ: VNBW),[२] भैरहवा विमानस्थलक रुपमे सेहो जानल जाएत अछि,[१] एक विमानस्थल छी जे नेपालक राजधानी काठमाडौं सँ २९० किमी दुर सिद्दार्थनगरमे रहल विमानस्थल छी । ई नेपालक प्रमुख आ बखत बखत क्षेत्रीय अन्तराष्ट्रिय विमानस्थल बनाबैक चर्चा होमएवाला विमानस्थल छी । ई विमानस्थल गौतम बुद्धक जन्मस्थल लुम्बिनी सँ सभ सँ नजदिकक विमानस्थल छी । ई विमानस्थल सन १९५८ सँ शुरू भेल अछि ई विमानस्थलमे जेट बैस सकैवाला बनाएल गेलाबाद यात्रुक चाप आर बेसी भ गेल अछि।[१][२])
सुविधासभ[सम्पादन करी]
ई विमानस्थल ३५८ फिट (१०९ मी) समुद्र सतह सँ उपर अछि ।
सन्दर्भ सामग्रीसभ[सम्पादन करी]
- ↑ १.० १.१ १.२ Airport information for VNBW from DAFIF (effective October 2006)
- ↑ २.० २.१ २.२ Airport information for Bhairawa, Nepal - Gautam Buddha Airport (VNBW / BWA) ग्रेट सर्कल म्यापरमे । स्रोत: DAFIF (अक्टुबर २००६ सँ उद्द्यतित)


text:
एम एड क पढ़ाई लेल भेटल स्थाई संबंधन
दरभंगा । ललित नारायण मिथिला विश्वविद्यालय क कुलपति प्रो.सुरेंद्र कुमार सिंह क अध्यक्षता मे शुक्र दिन संबंधन एवं न्यू टीचिंग प्रोग्राम कमिटी क बैसक भेल। बैसक मे मधुबनी स्थित एक बी एड कालेज मे एम एड क पढ़ाई क लेल स्थाई संबंधन क अनुशंसा क संग संग अन्य निर्णय सब लेल गेल।
आगत सदस्य सबहक स्वागत इंस्पेक्टर आफ कालेजेज डा. के सी सिंह कयलन्हि। कुलपति क अनुमति सँ कार्यवाही प्रारम्भ कय सर्वप्रथम दिनांक 16 -02- 18 क बैसक क कार्यवृति के संपुष्ट कयल गेल। मिल्लत टीचर्स ट्रेनिंग कालेज,मधुबनी क एम एड 18- 20 सत्र स स्थाई संबंधन क स्वीकृति देल गेल। जाँच टीम क रिपोर्ट आलोक मे लूटन झा कालेज, ननौर, मधुबनी के 2019 -22 सत्र से स्थाई संबंधन देबाक निर्णय लेल गेल। ए एन डी कालेज, शाहपुर पटोरी मे बी एड कोर्स 18 -20 सत्र से चलेबा क अनुमतिभेटलैक। विधि महाविद्याँय, समस्तीपुर के बार काउंसिल भेटल अनुमति क आलोक मे 2018 -29 क लेल अनुमति देल गेल। अन्त मे धन्यवाद ज्ञापन सीसी डी सी डा. मुनेश्वर यादव कयलाह। बैसक मे डीन विज्ञान डा. उपेन्द्र कुमार, मानविकी संकायाध्यक्ष डा. मनोज कुमार झा, कामर्स क डीन डा अजित कुमार सिंह,.फाइन आर्ट्स कसंकायाध्यक्ष डा.लावन्रकीर्ति सिंह काव्या, सोसल साइन्स क डीन डा. धनेश्वर प्रसाद सिंह, सिंडिकेट सदस्य प्रो. एन के अग्रवाल, डा. डु. एन. पासवान उपस्थित छलाह।


text:
मैथिली आ भोजपुरी भाषा केँ सरकारी कामकाजक भाषा बनेबाक ज्ञापन मुख्यमंत्री केँ सौंपल गेल
जनकपुर, ५ जुलाई २०१८. मैथिली जिन्दाबाद!!
आइ मुख्य मन्त्री कार्यालय, जनकपुरधाममे प्रदेश २ के मुख्य मंत्री मो. लाल बाबु राउतके मातृभाषा सम्बन्धी ज्ञापनपत्र देल गेल अछि। मैथिली साहित्यकार सभा के अध्यक्ष प्रेम विदेह ललनक संयोजन मे गेल प्रतिनिधिमंडलमे मिथिला नाट्य कला परिषद्क अध्यक्ष परमेश झा, मिथिला संस्कृति विकास केन्द्र, महोत्तरीक अध्यक्ष प्रा. ताराकान्त झा, मैथिली विकास कोषक प्रतिनिधि पुनम झा आ भाषा अभियानी शबनम खातुन सहभागी छलीह।
सप्तरी स पर्सा तकक सात जिलाक संस्थागत प्रतिनिधि सभक हस्ताक्षर कएल सात सूत्रीय ज्ञापन पत्रमे प्रदेश आ जिला कार्यालय सबमे मैथिली आ भोजपुरी भाषामे कामकाज, प्राथमिक तहमे मातृभाषा माध्यम मे पढ़ाइ, मैथिली भोजपुरी प्रज्ञा प्रतिष्ठान के स्थापना, लोकसेवामे मातृभाषा माध्यम मे परीक्षा के व्यवस्था सहितक मांगसब रहल अछि।
नेपाल सरकारक संस्कृति मंत्री के भाषा सम्बन्धी चारि सूत्रीय मांगसहितक ज्ञापन पत्र अलग स काठमांडू पठाओल गेल अछि जाहिमे नेपालक संविधान मे भाषा सम्बन्धी अनुसूचीक मांग प्रमुख रहल अछि। प्रदेश आ केन्द्र मे सम्बन्धित निकायसबके सेहो बोधार्थ पत्र पठाओल गेल अछि।
हस्ताक्षर कर्ता संस्था सबमे धनुषा स मैथिली साहित्यकार सभा, मिथिला नाट्य कला परिषद्, रामानन्द युवा क्लब, मैथिली विकास कोष, रंग बाटिका, सप्तरी स मैथिली साहित्य परिषद्, मिथिला साहित्य कला प्रतिष्ठान, सिरहा स मिथिला स्टुडैन्ट युनियन, महोत्तरी स मिथिला संस्कृति विकास केन्द्र, सर्लाही स समाज सेवा युवा संघ, रौतहट स नेपाल मैथिल समाज रौतहट शाखा आ पर्सा स नेपाल भोजपुरी समाज रहल छल ।


text:
कविता काल वेगसँ चलय निरन्तर हमहूँ सँगमे गमन करै छी। मन्द-मन्द गति चलैत जीवन किछु मनोरथ कहि रहल छी।।१।। बाँकी अछि किछु कर्ज चुकाएब किछु फर्ज निभाएब अछि बाँकी। व्यथा मेटाएब आवश्यक किछु किछु प्रथा चलाएब अछि बाँकी।।२।। निर्गत अछि जीवन निरन्तर किछु रुसल किछु पाछू छूटल। सम्बन्ध किछु बनि …Read More »
मातृ वन्दना
कविता:- मातृदिवस ममतामयि केर वन्दन नीज श्रद्धा अर्पित करथि सन्तान। मातृ ऋणक प्रतिकार कोनों नञ जगमे मायक महिमा अछि महान।१। नित्य चरण वन्दन हे करुणामयि! स्नेहसुधा पाओल तन-मन अपार। करुणामयि!करुणा केर सागर छी जननी छथि सृष्टि चक्रक आधार।२। कोखि राखि एहि जगमे आनल हिय क्षीरनिधि आहारक निर्माण। सन्तति के नेह-स्नेह …Read More »
कलियुगक प्रभाव
कलियुगक प्रभाव कलियुग सगतरि पैSर पसारल स्वरुप युगके बदलि रहल अछि। कलुषित बनल मनुष्यक जीवन लोक धर्मके बिसरि चुकल अछि।।१।। देलनि परिक्षित जे स्थान बासके स्वर्ण मदिरा ओ परस्त्री गमनमे। देखि रहल छी ओकर फला-फल चारिम अछि जुआ उँच भवनमे।।२।। धनके ईच्छा सबसँ अछि बलगर सम्मानित अछि मदिरा ओहिमे। अर्ध …Read More »
मिथिला महिमा
मिथिला महिमा मैथिलवंशक अमरसुमन यश इतिहासो अछि गावि रहल । अपूर्ण पञ्चम बालक शंकर त्रिलोक महिमा गाबि चुकल ।। सीता सब मैथिल कन्या छथि पिता जनकपद पाबि चुकल । जगदम्बा जनकक आँगनमें बेटी बनि छथि आबि चुकल ।। त्रिभुवनपति जामाता जिनकर सदेह-विदेह पद पाबि चुकल । धनुषयज्ञसँ पुरुषपरीक्षा मैथिल गुण-गौरव …Read More »


text:
आर्ट ऑफ लिविंग
आर्ट ऑफ लिविंग में जे सभस नीक बात छै ऊ छै सांस पर नियंत्रण...ओना हर चीज में नियंत्रण होबाक चाहि...बिना नियंत्रण...बैलेंश के कोनो चीज...कोनो काज ठीक सं नहिं भ सकैत अछि...त आब बात कएल जाय एकर बेसिक कोर्स पर...एहि में कहल गेल छै जे मनुष्य के अस्तित्व के लेल सात स्तर अछि..ओहि में शरीर(BODY), सांस(BREATH), मन(MIND), बुद्धि(INTELLECTUAL), चित्त(MEMORY), अहंकार(EGO) आओर आत्म(SELF)...एकर संगहि जीवन जीवय के लेल जे ऊर्जा चाहि ओकर चारि टा स्रोत छै...भोजन (FOOD), सांस (BREATH), नींद(SLEEP) आओर ज्ञान(INFORMATION)...
बेसिक कोर्स में सभस नीक बात छै अहि में शामिल सुदर्शन क्रिया...ई क्रिया दुनिया के श्री श्री रविशंकर जी के देन अछि...एहि क्रिया स शरीर के भीतर के गंदगी..नकारात्मक शक्ति..तनाव बाहर निकलय छै आओर शरीर ,मन के प्रकृति के बीच तालमेल बिठाबय में मदद करय छै..दुनिया के लेल ई गुरुजी के अमूल्य भेंट छै..सांस जे छै ओ मन आओर भावना के बीच संबंध स्थापित करय छै...किएक त अहां देखबय जे जखन कोनो व्यक्ति तनाव में..दबाव में होय छथिन्ह त हुनकर सांस के स्वाभाविक लय बिगड़ि जाइत छैन...सुदर्शन क्रिया में जे ऊर्जा छै ओ आश्चर्यजनक छै..शुरू में त अहां के किछु परेशानी होयत मुदा एक दु बेर करला के बाद एकर फायदा अहां के महसूस होयत..
कोर्स के दौरान जीने की कला जे बतायल जाइत अछि ओहि में व्यक्ति विकास पर सेहो ध्यान देल जाइत अछि..किछु सरल नियन पर सेहो चर्चा होइत अछि... जाहि में पहिल अई कि वर्तमान क्षण अटल है...अहां नहिं त पहिने जे भेल छै तकरा बदलि सकय छी न जे होय वाला छै ओकरा लेल किछु कहि सकय छी...अहां के पास सिर्फ अई तं वर्तमान क्षण...वर्तमान क्षण के पुरा आनंद लिय...पुरा मजा लिय..जे होबाक छै से होबय करतहिं..चिंता करय के जरूरत नहिं छै...कि अहां ओकरा बदलि सकय छी..नहिं त जे भ रहल छै ओकर आनंद लिय...अहां एक क्षण आंखि बंद कए क देखिऔ अहांक मन कतय भागय अ...ओकरा वर्तमान में लाबय के कोशिश करिऔ..कहय में आसान छै मुदा छै बड़ कठिन... अहि लेल सभ किछु भुलि वर्तमान क्षण के मस्ती नहिं गवांउ..जे जेना छै ओकरा ओहिना स्वीकार करिऔ...दोसर के विचार के शिकार नहिं बनुं...हर चीज में दोष छै ओकरा में किछु गुण सेहो छै ओकर गुण के खोजय के कोशिश करिऔ...
बेसिक कोर्स जखन शुरू करब तखन लागत जे हम एकसरे छी मुदा जखन 6 दिनक कोर्स पुरा होयत त लागत पुरा दुनिया अहिं के अछि...सभं लोक अपन लागत...एकरा बाद एकटा समुदाय टाइप के बनि जाइत अछि...जीवन में एकटा नव आनन्द मिल जाइत अछि...एकटा नव रास्ता मिल जाइत अछि..सभ गोटे अहांके अपन लागत.
Subscribe to: Post Comments (Atom)


text:
समकालीन मैथिली साहित्य मे युवा कवि लोकनि मे चंदनकुमार झा विशिष्ट ओ सशक्त हस्ताक्षरक रूप मे द्रुत गति सं उभरिकए समुपस्थित भेलाह अछि. कवि चंदनकुमार जीक पहिल कविता -संग्रह "धरतीसँ अकास धरि" मानवीय संवेदना मूल्य कें सुस्थापित करबाक समीचीन आह्वान, मानव हृदयक विविध भाव-भंगिमा, भाषा, समाज, संस्कृतिक संरक्षण आ अनुरक्षण पर चिन्तन -मनन, सामाजिक सरोकारादिक एकटा उत्कृष्ट काव्यात्मक अभिव्यक्ति अछि. हुनकर कविता मे सहजता, सरलता, भाव-सम्पृक्तता, स्वाभाविकता, प्रेम-पल्लवक कोमलता, मिथिला माइट-पाइनक सुगंध, समय सं लड़बाक अभिरुचि, विषम परिस्थिति कें स्वीकार करबाक क्षमता आदि व्यक्त-अभिव्यक्त कयल गेल अछि. मोन मे उठैत भाव कें सहजे कहि देल गेल अछि.
चंदनजी अपन कविताक माध्यमे धरती पर पसरल जंगल आ जंजालक मध्य ससरैत 'भ्रम'क'गनगोआरि', ललकारा दैत 'भय'क 'बिहाड़ि'क बादो 'फ़ेर हेतैक भोर'क 'आस'केर 'दीप' जरा कए रखने छथि. सुन्नर भविष्यक सपना कें साकार करबाक वास्ते कविमन मे 'पोथी पतरा पढैत कालो' 'आत्माक विलाप', 'मोनक बात', 'मोनमे उठैत प्रश्न'क उत्तर तकबाक प्रयास मे हुनक दृष्टि कखनो मिथिलागाम दिस त' कखनो मुम्बई महानगरीक चौक-चौराहा 'मरीन ड्राइव' चलि जायत अछि. बदलैत ग्राम्य- व्यवस्थाक बादो, मातृभूमिक रक्षार्थ सदति तैयार सपूत कें 'शत शत नमन'क लेल नतमस्तक चंदनक मोन मे 'कर्मफ़लक प्राप्ति', 'जीवन-यात्रा' नीति संग प्रारंभ करबाक नैतिकताक बोध करा रहल छथि. कविता संग्रह आद्योपान्त पढला पर एहन बुझना जा रहल अछि जे संवेदनशील कवि चंदनजी 'जीवन पथ' पर चलबाक क्रम मे 'करजा', 'बालु' ' अनधन अनेरुआ' सबकें आत्मसात-स्वीकार करैत, जीवनक कटु यथार्थ सं समझौता करैत अपन वेदना कें संवेदनशीलताक संग 'छटपटाइत कविता' मे उत्सर्ग क' देने छथि. कविमन मे बेर बेर उठैत 'जीवन-कथा'क 'अनुत्तरित प्रश्न' 'महाप्रकाशक प्रति' जागल कवित्त भावक अभिव्यक्तिक संग उत्तरित भ' गेल अछि. कबित्तक बोध भ' गेला पर कवि 'बंद कलम' कें खोलि क' भोरका कथा'क लेल मानवीय मूल्यक अवमूल्यन, वर्ग-संघर्ष, वहु-विषमताक विरुद्ध 'विद्रोह' स्वर मुखरित क' रहल छथि. चेतना जागरणक वास्ते हुनकर मोन मे 'जरैत अछि दीप' जाहि सं 'डरबैछ राति'क अन्हरिया कें भगाकए, सत्यमेव जयतेक महागानक संग' 'सुखद भविष्यक आस' जागल बुझना जा रहल अछि. सामाजिक,साहित्यिक, आर्थिक, राजनीतिक विद्रूपताक तथाकथित 'विदूषक' केर 'लौल' कें' अकान' करैत'लोकतंत्रक परिधि मे' सेन्ह मारिक' भ्रष्ट जनतंत्रक तमाशा देखाओल गेल अछि 'धरती सं अकास धरि'. अपन कविताक मादे जीवनक मर्मस्पर्शी अनुभूतिक संगहि नारी-मात्रृप्रेमक बात धएने चंदनजी 'धिया-पुता केर/ आंग-समांगक चिन्ता मे मग्न ''मैय्या'क बहन्ने बूढ-पुरैनक दयनीय स्थिति पर अपन चिन्ता सेहो व्यक्त करैत छथि.
अर्थबाद ओ बाजारबादक बाढि सं कटि रहल मिथिला, मधुर मैथिली, मैथिली भाखाप्रेमी आदि कें ठामेठाम रोकबाक सचेष्ट प्रयास अछि चंदन जीक "धरतीसँ अकास धरि". कविता-संग्रह मे समाहित रचना सामयिक, संवेदनशील, मर्मस्पर्शी, प्रभावशाली आ सकारात्मक अछि. किछु खांटी मैथिली शब्दक प्रयोग पाठक मन मे सहजे मिथिला कें समुपस्थित क' दैत अछि. ग्राम्य-परिवेशक खींचल प्राकृतिक दृश्य मनोहारी अछि. कविता मे भाव-गाम्भीर्यक परिदर्शन होयत अछि. अपन अपार शब्द-सम्पदा, वाक्य-विन्यास, बिम्ब-विधान, भावाभिव्यक्तिक क्षमताक, सरस, सरल, प्रांजल भाषाक अभिनव प्रयोगक ब'ले चंदनक नाम मैथिली साहित्य मे स्वर्णाक्षर मे अंकित-प्रत्यंकित अबस्सेटा होयत, ई हमर पूर्ण विश्वास अछि.
पोथी : धरतीसं अकास धरि (कविता)
रचनाकार : चन्दन कुमार झा
प्रकाशक : नवारम्भ (2013)
मोल : 100 टाका मात्र
समीक्षा: भास्करानंद झा भास्कर


text:
वैज्ञानिक पद्धतिसँ होएत मिथिलाक विकास : मानस बिहारी वर्मा
दरभंगा, 25 दिसम्बर । कठिन परिस्थिति एलाक बादो जँ दृढ़ संकल्पित भऽ परिश्रम कएल जाए तँ स्थिति अनुकुल भऽ सकैत अछि। ई बात मिथिलाक प्रसिद्ध वैज्ञानिक मानस बिहारी वर्मा कहलनि। मीडियासँ बात करैत मंगलकेँ ओ कहलनि जे छात्र-छात्रा लोकनिकेँ वैज्ञानिक पद्धतिसँ शिक्षा देल जेबाक चाही। एहिसँ हुनका लोकनिकेँ तैयारी करबामे मदति भेटतनि। मिथिलाक आर्थिक पिछड़ापनक सम्बन्धमे ओ कहलनि जे समाजमे वैज्ञानिक विधिसँ शिक्षाक विकास भेलापर समाजक सोचमे परिवर्तन आएत। ओ समय विकासक रहत। ओ एहि बातपर जोर देलनि जे आन आन ठाम विकासक बयार बहि रहल अछि, मुदा एहि ठाम किएक नञि? ओ जानकारी देलनि जे एहि लेल ओ मिथिलाक धरतीपर वैज्ञानिक प्रयोग कऽ रहल छथि। एकर परिणाम मोबाइल प्रयोगशाला भानक मदतिसँ देखल जा रहल अछि। गाम-देहातक धिया-पुता एहिसँ लाभ उठा अपन ज्ञान बढ़ा रहल छथि। ओ कहलनि जे मनुष्यकेँ सदिखन अपन मातृभूमिक सेवा करबाक चाही। मेहनति केलासँ सफलता अवश्य भेटत मात्र डेग बढ़ेबाक आवश्यकता अछि।


text:
1.ममता गाबै गीत सन सुरुवात कैल मैथिल फिल्लमक आब अप्पन रफ़्तार पकैर चुकल अछि , ई फिल्लम निकलला के बद मैथिलि फिल्लम पर बरेक जरुर लगी गेल् छल , मुदा २. सस्ता जिनगी महाग सेनुर ई साबित केलक जे नै मिथिला में मैथिलि फ़िल्मक बहुत अभिलाषी छैथि , ई फिल्लम निकलक बाद किछु बिराम जरुर लेलक ,मुदा आब निरंतरण में कत्तार लागल जैत अछि , देखल जाओ ओहि पर एक जानकारी ।
३. आओ पिया हमर नगरी ४. ममता ५ . कखन हरव दुःख मोर ६ . दुलरुवा बाबू ७. सेनुरक लाज ८ . गरीबक बेटी ९ . सोहागिन १ ० . सजना के अगना में सोलहो सिंगर १ १ . मुखिया जी १ २ . सेन्हक बंधन १ ३. पिया भेल परदेशी १ ४ . सेनुरिया १ ५ . सजना अहाँ बिना १ ६ . कमला १ ७ . मिथिला के योधा १ ८ .अफवाह १ ९ . प्रितीया २ ० . हम नै जयाव पिया के गाम २ १ . मरी गेल बेटी दहेजक खातिर २ २ . सब दिन सौस के एक दिन पुतोह के २ ३ कर्म आ भाग्य २ ३ . हमर गाम अप्पन लोक २ ४ . चट मगनी पट बियाह २ ५ खुरलूची ,
आ और किछु निर्माणधीन सेहो अछि , जेनाकी - १. सेनुरक मोल बड अनमोल २ . हीरो तहर दीवाना ३ . रंगवाज छोरा ४ . छुटत नै प्रेमक रंग ५ . अछिंजल ७ . घोघ में चाँद ८ . हमर सोतिन ९ . हरबरी बियाह कानपट्टी सेनुर १ ० . छोटकी कन्या बडकी कन्या १ १ . चैन पुर वाली १ २ . संस्कार १ ३ . हमरो करा द बियाह १ ४ . घटकैती १ ५ सोतिनक बेटी इतियादी
आब अहिं सब कहु मात्र २-३ वर्ष में मैथिलि फिल्लम एंडस्ट्रि कतय पहुँच गेल , किछु एहो जानकारीभेटल हन जे किछु कलाकार ओ हिंदी और भोजपुरी छोरी मैथिलि दिस मुहँ मोराला हान , ई मिथिला लेल गौरव के बात अछि , अहं सब एक नजर अहि प्रोमो पर सेहो ध्यान दी - जय मैथिल जय मिथिला ,


text:
पटना। विश्वविद्यालय शिक्षक कए हाईकोर्ट पैघ राहत देलक अछि। ओ आब 62 मे नहि बल्कि 65 क आयु मे सेवानिवृत्त हेताह। मुदा बढ़ल उम्र सीमा क लाभ केवल 30 जून 2010 या ओकर बाद रिटायर भेनिहार शिक्षक कए भेटत। शुक्रदिन पटना उच्च न्यायालय क न्यायाधीश नवनीति प्रसाद सिंह क पीठ इ आदेश बीआर अम्बेडकर बिहार विवि, राजेन्द्र कृषि विवि आ वीर कुंवर सिंह विश्वविद्यालय आओर अन्य शिक्षक क याचिका पर सुनवाई क बाद देलक। कोर्ट तीन दिन पहिने मामला पर सुनवाई पूरा करि फैसला सुरक्षित रखने छल। अदालत कहलक जे एहि सम्बन्ध मे विश्वविद्यालय अनुदान आयोग (यूजीसी) क नियमन 30 जून, 2010 कए आबि गेल छल। ताहिलेल एहि शिक्षक कए ओहि तिथि स लाभ भेटबाक चाही। अदालत अपन 24 पृष्ठ क आदेश मे कहलक अछि जे केन्द्र सरकार क दिस स लिखल गेल पत्र आ यूजीसी पैकेज कए राज्य सरकार गंभीरता स नहि लेलक आ एकरा कैबिनेट मे सेहो सही तरीका स पेश नहि कैल गेल।
Please Enter Your Facebook App ID. Required for FB Comments. Click here for FB Comments Settings page


text:
सहरसा । चंदा झा आधुनिक मैथिलीक युग प्रवर्तक छलाह, हुनकर साहित्य मैथिली भाषा-साहित्य मे आधुनिक युगक सुत्रपात केने छल । मैथिली भाषा मे पहिल रामायण हिनकरे देन छथि, ओ ऐतिहासिक अन्वेषण-आलोचना कए सेहो साकार रूप प्रदान केने छलाह । उक्त गप रबि दिन बड़गाव स्थित विषहरा उच्च विद्यालय क परिसर मे मैथिली क युग-प्रवर्तक चंदा झाक स्मृतिपर्व समारोह मे पटना स आयल श्री रामानंद झा रमण कहि रहल छलाह ।
स्मृतिपर्व क शुभारंभ ओतुका ग्रामीण क वेद स भेल, तकर बाद आगत अतिथि क स्वागत मिथिला क परंपरा अनुसार पाग आ चादर स कैल गेल । संस्था क अध्यक्ष चन्द्रशेखर झाजी देश विदेश स आयल पाहुन क स्वागत केलाह आ ग्रामवासी क सेहो अभिनंदन करैत कहलाह जे ई संपूर्ण आयोजनक क श्रेय हम अपन ग्रामवासी क दैत छी हिनकर सहयोग क बिना ई संभव नहि अछि । तकर बाद आगत अतिथि दीप प्रज्जवलित कए कार्यक्रम क विधिवत उद्धटान केलाह । उद्धाटन अभिभाषण मे मैथिली क वरिष्ट प्राध्यापक डा. नरेश मोहन झा, ओंकारनाथ झा एवं देवदत्त झा अपन उद्गार राखलथि । तकर बाद विशिष्ट अतिथि क रूप मे आयल विधायक रत्नेश सादा, पुर्व विधायक संजीव झा, इस्ट एंड वेस्ट क निदेशक श्री रजनीश रंजन, विमलकांत झा, खेलन झा, आदि अपन वक्तव्य से कवि कए श्रद्धासुमन अर्पित केलथि । मुख्य अतिथि क रूप मे आयल डा. महेन्द्र, डा कुलानंद झा, विनय कुमार चौधरी, अजित आजाद, डा. के.पी. यादव आदि अपन वक्तव्य राखलथि । उद्धाटन सत्र क समापन क बाद कविश्वर क व्यक्तित्व आ कृतित्व पर केन्द्रित चर्चा भेल। जाहि मे आगत अतिथि अपन उद्गार राखलथि ।
तकर बाद कवि-गोष्टी क आयोजन भेल, जाहि मे अजित आजाद, शैलेन्द्र शैली, नवल, नीरज, स्वाती शाक्भरि, डॉ, महेन्द्र, दीप नारायाण विद्यार्थी आदि मैथिली क कविता पाठ केलथि । सांझ मे मैथिली लोकरंग दिल्ली क तरफ से तिरहुताम नाटक क मंचन भेल । जाहि रंगकर्मी राजीव रंजन बेस प्रशंसनीय अभिनय केलथि । तकर बाद सांस्कृतिक कार्यक्रम क आयोजन भेल जाहि मे सुनील मल्लिक, जूली झा आदि गीत-गायन प्रस्तुत केलथि । आयोजन मे राजेश रंजन, बौआ खां, मुरारी मयंक, रमण झा, मुकेश मानस, भीमशंकर झा, शेखर मंडल, पिन्टु झा, विकास झा, नरेश झा आदि क भागीदारी अनुकरनीण छल ।
Please Enter Your Facebook App ID. Required for FB Comments. Click here for FB Comments Settings page


text:
माथवरसिंह थापा
माथवर सिंह थापा सन् १८४३ दिसम्बर २५ सँ १८४५ मई १७ धरि नेपालक प्रधानमन्त्री छल । ई भिमसेन थापाक नातेदार तथा जङ्गबहादुर राणाक मामा छल । हिनका सन् १८४५ मई १७क दिन हुनकर अपने भाञ्जा जङ्गबहादुर राणा गोली मारि हत्या केनए छल । ओ भिमसेन थापाक नातेदार छल आ भिमसेन थापाके जिवन दन्ड दैत काल ओ भागि भारत पहुँचल छल ।[१] बादमे ओ नेपाल बोलाएल गेल आ राजेन्द्र विक्रम शाहक दोसर रानी महारानी राज्यलक्ष्मीद्वारा नेपालक प्रधानमन्त्री बनाएल गेल । मुदा ओ श्री ५ सुरेन्द्रक गद्दि च्युतक राज्यलक्ष्मीके अपने पुत्रके गद्दी दहि लेल नैमानैक कारण रानी सन् १८४५ मई १७ मे दरबार बोलाए जङ्गबहादुर राणाद्वारा हुनकर हत्या करवेनै छल ।
जीवनी
माथवरसिंहक जन्मके सम्बन्धमे बहुत किछ स्पष्ट नै अछि । हुनकर जन्म गोरखा जिलाक बोर्लाङमे भेल छल ।
सन्दर्भ सामाग्रीसभ
- ↑ Acharya, Baburam (2057 B.S.) (2057 B.S.). Aba Yesto Kailei Nahos. Sajha Prakashan.


text:
दरभंगा, 27 दिसम्बर (मिआसं)। वृहस्पितिक बेरूपहर लगभग 3 बजे लहेरियासराय-बहेड़ी पथक पण्डासराय रेलवे गुमती लग मोटरसाइकिल आ ट्रेक्टरक बीच टक्कर भऽ गेल। एहिमे बाइक सवार पतोर ओपी क्षेत्र निवासी हरिश्चन्द्र ठाकुरक पुत्र सुमीत ठाकु र (28) केर मृत्यु घटनास्थलेपर भऽ गेल। प्राप्त जानकारीक अनुसार बंगाली टोलामे कोचिंग सेण्टर चलौनिहार सुमित अपना गामसँ मोटरसाइकिल (बीआर 7 के-0930) लऽ दरभंगा आबि रहल छला। एहि क्रममे हुनक मोटरसाइकिलक टक्कर लहेरियासरायसँ बहेड़ी दिस जा रहल ट्रेक्टर (बीआर 7 जी-2477) सँ भऽ गेल। ट्रैक्टर चालक भागबामे सफल रहल। घटनाक जानकारी भेटैत देरी लहेरियासराय थाना पुलिस घटनास्थलपर पहुँचि दुनू वाहनकेँ अपना कब्जामे लऽ लेलक। लहासकेँ पोस्टमार्टम लेल डीएमसीएच पठा देल गेल अछि। एहि सन्दर्भमे ट्रेक्टर चालकक विरुद्ध लहेरियासराय थानामे प्राथमिकी सेहो दर्ज कराओल गेल अछि। दोसर दिस भारतीय आटो रिक्सा मजरूर संघक उपाध्यक्ष योगेन्द्र स्वर्णकार प्रशासनसँ मृतकक परिजनकेँ उचित मोआवजा देबाक माङ केलनि अछि।
रोशन कुमार ‘मैथिल’